open-index/open-wikipedia-markdown huggingface dataset:
വധശിക്ഷ സാൻ മറീനോയിൽ

**[[വധശിക്ഷ]]** നിർത്തലാക്കപ്പെട്ട രാജ്യമാണ് **[[സാൻ മറീനോ]]**. ഇവിടെ അവസാന വധശിക്ഷ നടപ്പിലാക്കിയത് 1468-ലാണ്. തൂക്കിക്കൊല്ലലായിരുന്നു ശിക്ഷാമാർഗ്ഗം.  1800-നു ശേഷം വധശിക്ഷ നടപ്പിലാക്കാത്ത ലോകത്തിലെ രണ്ടു രാജ്യങ്ങളിൽ ഒന്നാണ് സാൻ മറീനോ. ലിച്ച്റ്റൻസ്റ്റൈനാണ് മറ്റൊരു രാജ്യം. 1785-ലാണ് ലിച്ച്റ്റൻസ്റ്റൈനിൽ അവസാന വധശിക്ഷ നടപ്പിലാക്കപ്പെട്ടത്.

സാധാരണ കുറ്റങ്ങൾക്ക് വധശിക്ഷ നിർത്തലാക്കിയ ലോകത്തിലെ ആദ്യ രാജ്യമാണ് സാൻ മറീനോ. 1848-ലാണ് ഇതു നടന്നത്. 1865-ൽ എല്ലാ കുറ്റങ്ങൾക്കും വധശിക്ഷ നിർത്തലാക്കുന്ന രണ്ടാമത്തെ (യൂറോപ്പിലെ ആദ്യത്തെ) രാജ്യമായി സാൻ മറീനോ മാറി. ലോകത്തിലാദ്യമായി എല്ലാ കുറ്റങ്ങൾക്കും വധശിക്ഷ എടുത്തുകളഞ്ഞ രാജ്യം വെനസ്വേലയായിരുന്നു (1863-ൽ). 1900-നു മുൻപ് എല്ലാ കുറ്റങ്ങൾക്കും വധശിക്ഷ നിർത്തലാക്കിയ മൂന്നു രാജ്യങ്ങളേയുള്ളൂ (കോസ്റ്റാറിക്കയും, വെനസ്വേലയും സാൻ മറീനോയും).  

## അന്താരാഷ്ട്ര ഉടമ്പടികൾ

1989-ൽ സാൻ മറീനോ മനുഷ്യാവകാശങ്ങൾക്കുള്ള യൂറോപ്യൻ ഉടമ്പടിയുടെ ആറാം പ്രോട്ടോക്കോൾ അംഗീകരിച്ചു. സമാധാനകാലത്ത് വധശിക്ഷ നടപ്പാക്കാൻ പാടില്ല എന്ന് ഈ ഉടമ്പടി വ്യവസ്ഥ ചെയ്യുന്നു. 

## അവലംബം
ബെത്‌ലഹേം

പലസ്തീനിലെ ഒരു നഗരമാണ് **ബെത്‌ലഹേം** (  അഥവാ **. യേശു ക്രിസ്തുവിന്റെ ജന്മഗേഹം ബെത്‌ലഹേമാണെന്ന് വിശ്വസിക്കപ്പെടുന്നു. ഐക്യരാഷ്ട്ര സഭയുടെ സാസ്കാരിക വിഭാഗമായ യുനെസ്കോയുടെ ലോക പൈതൃക പട്ടികയിൽ 2012 ജൂണിൽ ഉൾപ്പെടുത്തി. ജറൂസലേമിന് എട്ട് കിലോമീറ്റർ തെക്കായി സെൻട്രൽ വെസ്റ്റ് ബാങ്കിലാണ് ബെത്‌ലഹേം സ്ഥിതിചെയ്യുന്നത്.

## അവലംബം

വർഗ്ഗം:വെസ്റ്റ് ബാങ്കിലെ പട്ടണങ്ങൾ
വർഗ്ഗം:പുതിയ നിയമത്തിലെ സ്ഥലങ്ങൾ
വലിയ ഞെരിഞ്ഞിൽ

ഒരു ഔഷധസസ്യയിനമാണ് **വലിയ ഞെരിഞ്ഞിൽ**. ശാസ്ത്രനാമം *Pedalium murex*. **കാട്ടു ഞൈഞ്ഞിൽ** എന്നും പേരുള്ള വലിയ ഞെരിഞ്ഞിലിന്റെ കായക്ക് നാല് ഏണുകളുണ്ട്. സസ്യത്തിന്റെ ഏതു ഭാഗം വെള്ളത്തിലിട്ടാലും വെള്ളം കൊഴുത്തുവരും.

#### ഔഷധ ഗുണങ്ങൾ
* മൂത്രാശയരോഗങ്ങൾ
* ഗൊണോറിയ
* വാത രോഗങ്ങൾ
* മുഖരോഗങ്ങൾ
* വൃണങ്ങൾ
* മുലപ്പാൽ വർദ്ധിക്കുവാൻ
* ശുക്ലക്ഷയം

ഗോഷ്ഠരാദി ചൂർണം, ത്രൈകണ്ട ഘൃതം, ഞെരിഞ്ഞിൽ കൂവളാദി ഘൃതം എന്നിവയിലെ ഒരു ചേരുവയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:പെഡാലിയേസീ
മീരാ ബന്ദോപാധ്യായ

പാട്യാല ഖരാനയിലെ പ്രശസ്തയായ ഹിന്ദുസ്ഥാനി ശാസ്ത്രീയ സംഗീതഞ്ജയാണ് **മീരാ ബന്ദോപാധ്യായ**(1930 - 28 ജൂൺ 2012).ഉസ്താദ് ബഡേ ഗുലാം അലി ഖാന്റെ ശിഷ്യയായിരുന്നു.

## ജീവിതരേഖ
1930 ൽ ജനിച്ചു. പിതാവ് ശൈലേന്ദ്രകുമാർ ചാറ്റർജിയുടെ താത്പര്യമാണ് മീരയെ സംഗീത ലോകത്ത് എത്തിച്ചത്. പണ്ഡിറ്റ് ചിന്മയ ലാഹിരിയായിരുന്നു ആദ്യ ഗുരു. പതിമൂന്നാം വയസ്സിൽ ആകാശവാണിയിൽ സംഗീതം അവതരിപ്പിച്ചു. 1950 കളുടെ മധ്യത്തിൽ മീരയുടെ ഗാന ഡിസ്കുകൾ ധാരാളം പുറത്തിറങ്ങി. 1950ലാണ് ഉസ്താദ് ബഡേ ഗുലാം അലിഖാന്റെ ശിഷ്യത്വം സ്വീകരിച്ചത്.

## പുരസ്കാരങ്ങൾ
നിരവധി പുരസ്കാരങ്ങൾ ലഭിച്ച മീരയെ രാഷ്ട്രപതി ഭവനിൽ ആദരിച്ചിട്ടുണ്ട്. പണ്ഡിറ്റ് രവിശങ്കർ, ജ്ഞാൻ പ്രകാശ് ഘോഷ് എന്നിവർക്കൊപ്പം മീരയും ഇന്ത്യ സർക്കരിന്റെ സാംസ്കാരിക പ്രതിനിധിയായിരുന്നു. നിരവധി യൂറോപ്പ്യൻ രാജ്യങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്. പ്രശസ്ത സംഗീതജ്ഞൻ പ്രസൂൺ ബന്ദോപാധ്യായയായിരുന്നു ഭർത്താവ്.
## അവലംബം

## പുറം കണ്ണികൾ
Prasun Banerjee http://www.itcsra.org/treasures/treasure_past.asp?id=3
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പാട്യാല ഖരാന
ഹരേകൃഷ്ണ ബെഹറ

thumb|400px|ഹരേകൃഷ്ണ ബെഹറ
പ്രസിദ്ധനായ ഒഡീസി നർത്തകനായിരുന്നു **ഗുരു ഹരേകൃഷ്ണ ബെഹറ**(മരണം : 24 ജൂൺ 2012). 
## ജീവിതരേഖ
ഒഡീഷയിലെ ബാലസോർ ജില്ലയിലെ ബുവാനി ഗ്രാമത്തിൽ ജനിച്ചു. എട്ടാം വയസ്സിൽ നൃത്ത പഠനം തുടങ്ങി. ഒഡീസി സംഗീതവും അഭ്യസിച്ചിട്ടുണ്ട്. പണ്ഡിറ്റ് ബിർജു മഹാരാജിന്റെ പക്കൽ കഥക് നൃത്തവും സിദ്ധേശ്വരി ദേവിയുടെയടുത്തു നിന്നും തുമ്രി സംഗീതവും പഠിച്ചു.1979 ൽ കട്ടക്കിലെ കേളു ചരൺ മഹാപാത്രയടെ കലാ കേന്ദ്രത്തിൽ ചേർന്ന് ഒഡീസി നൃത്തം അഭ്യസിച്ചു. ഡൽഹിയിൽ ഒഡീസി കേന്ദ്രം ആരംഭിച്ച ഇദ്ദേഹം ഒഡീസി നൃത്ത രൂപം പ്രചരിപ്പിക്കുന്നതിന് മുൻ കൈയെടുത്തു. സൊണാൽ മാൻസിങ്, മാധവി മുഡ്ഗൽ, രാധാറെഡ്ഡി, യാമിനി കൃഷ്ണമൂർത്തി,  കബിത ദ്വിവേദി  തുടങ്ങിയ പ്രസിദ്ധ ഒഡീസി നർത്തകിമാരുടയെല്ലാം ഗുരുവാണ് ഹരേകൃഷ്ണ ബെഹറ. പ്രസിദ്ധ ഒഡീസി നർത്തകി കബിത ദ്വിവേദി മകളാണ്.
## പുരസ്കാരങ്ങൾ
*കേന്ദ്ര സംഗീത നാടക അക്കാദമി അവാർഡ് 
*ആൾ ഇന്ത്യ ക്രിട്ടിക്സ് അവാർഡ്
*ഒഡീഷ സംഗീത നാടക അക്കാദമി അവാർഡ് (1983)
*ഗുരു കേളു തരൺ മഹാപാത്രാ അവാർഡ്
## അവലംബം

## പുറം കണ്ണികൾ
*The man and his missionhttp://www.thehindu.com/arts/dance/article3581441.ece?homepage=true

വർഗ്ഗം:ഒഡീസി നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ജൂൺ 24-ന് മരിച്ചവർ
വർഗ്ഗം:ഒഡീഷ സംഗീത നാടക അക്കാദമി അവാർഡ്
നെൽസൺ ഫെർണാണ്ടസ്‌

പ്രമുഖനായ മലയാള നാടകകൃത്തും കേരള സാഹിത്യ അക്കാദമി അവാർഡ് ജേതാവുമാണ്  **നെൽസൺ ഫെർണാണ്ടസ്‌** 
## ജീവിതരേഖ
1935 നവംബർ 18-ന്‌ എറണാകുളം ജില്ലയിലെ ഫോർട്ട്‌കൊച്ചിയിൽ ജനിച്ചു. പിതാവ്‌ ആന്റണി ഫെർണാണ്ടസ്‌, മാതാവ്‌ റോസ്‌ലി ഫെർണാണ്ടസ്‌, എറണാകുളം സെന്റ്‌ ആൽബർട്ട്‌സിലും മഹാരാജാസിലും വിദ്യാഭ്യാസം. വോൾട്ടാസിൽനിന്നും 1993-ൽ സ്വയം വിരമിച്ചു. നാലു പതിറ്റാണ്ടിലേറെ പ്രൊഫഷണൽ നാടകരംഗത്ത്‌ ഗാനരചയിതാവ്‌, നടൻ, നാടകകൃത്ത്‌, നാടകസംവിധായകൻ എന്നീ നിലകളിൽ പ്രവർത്തിച്ചു. നാടകരാവുകൾ എന്ന കൃതിക്ക് നാടകരചനയെ സംബന്ധിച്ച ഗ്രന്ഥത്തിനുള്ള 2011 ലെ കേരള സംഗീത നാടക അക്കാദമിയുടെ അവാർഡ് ലഭിച്ചു.

## കൃതികൾ
*നാടകരാവുകൾ
*നസ്രായൻ

## പുരസ്കാരങ്ങൾ
*നാടകരചനയെ സംബന്ധിച്ച ഗ്രന്ഥത്തിനുള്ള കേരള സംഗീത നാടക അക്കാദമി അവാർഡ് (2011)
## അവലംബം

## പുറം കണ്ണികൾ
*ഉറക്കം കെടുത്തുന്ന നാടകരാവുകൾ https://thejasnews.com/index.jsp?tp=det&det=yes&news_id=201205109061516175&
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടക സംവിധായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വധശിക്ഷ സ്വിറ്റ്സർലാന്റിൽ

**[[വധശിക്ഷ]]** സ്വിസ് ഭരണഘടനയിലെ ആർട്ടിക്കിൾ 10, പാരഗ്രാഫ് 1-ലെ വ്യവസ്ഥയനുസരിച്ച് നിരോധിതമാണ്. ക്രിമിനൽ നിയമത്തിൽ നിന്ന് ഇത് 1942-ൽ ഒഴിവാക്കപ്പെട്ടിരുന്നു. 1992 വരെ സൈനിക നിയമത്തിൽ വധശിക്ഷ നിലവിലുണ്ടായിരുന്നു. 

## 1937 വരെയുള്ള ഉപയോഗം
ആധുനികകാലത്തെ സാധാരണ വധശിക്ഷാരീതി വാളുപയോഗിച്ചുള്ള ശിരഛേദമായിരുന്നു. 1835-ൽ ഗില്ലറ്റിനും ഉപയോഗിക്കാൻ തുടങ്ങി. മിക്ക പ്രദേശങ്ങളിലും (കാന്റണുകൾ) ശിക്ഷിക്കപ്പെടുന്നയാളിന് ഈ രണ്ടു മാർഗ്ഗങ്ങളിലൊന്ന് തിരഞ്ഞെടുക്കാൻ അനുവാദം കൊടുത്തിരുന്നു. 1848-ൽ രാഷ്ട്രീയ കുറ്റങ്ങൾക്ക് വധശിക്ഷ കൊടുക്കുന്നത് നിയമം മൂലം നിരോധിക്കപ്പെട്ടു. 1874-ൽ വധശിക്ഷ പൊതുവിൽ നിരോധിക്കപ്പെട്ടുവെങ്കിലും കുറ്റകൃത്യങ്ങൾ കൂടിയതുകാരണം (സാമ്പത്തിക രംഗത്തെ മാന്ദ്യമായിരുന്നിരിക്കാം ഇതിനു കാരണം) 1879-ൽ വധശിക്ഷ പുനരാരംഭിച്ചു.

## നിർത്തലാക്കൽ
1937 ഡിസംബർ 21-ന് സ്വിറ്റ്സർലാന്റിലെ ജനപ്രാതിനിദ്ധ്യസഭ ഒരു പുതിയ ക്രിമിനൽ കോഡ് പാസാക്കി. ഇത് വധശിക്ഷ നിർത്തലാക്കി. 1938 ജൂലൈ 3-ന് രാജ്യത്തിൽ അഭിപ്രായവോട്ടെടുപ്പിലൂടെ പുതിയ നിയമം അംഗീകരിക്കപ്പെട്ടു. 1942 ജനുവരി 1-ന് ഈ നിയമം നിലവിൽ വന്നു. ഹാൽസ് വോളൻ വൈഡർ എന്നയാളെയാണ് സാധാരണ കോടതി അവസാനം വധശിക്ഷയ്ക്ക് വിധിച്ചത്. മൂന്നുപേരെ കൊന്നെന്നായിരുന്നു ഇയാളുടെ മേൽ ആരോപിക്കപ്പെട്ട കുറ്റം. 1940 ഒക്ടോബർ 18-ന് ഇയാളെ വധിച്ചു. 

സൈനികനിയമം രാജ്യദ്രോഹക്കുറ്റത്തിന് വധശിക്ഷ നൽകാനുള്ള നിയമം നിലനിർത്തിയിരുന്നു. രണ്ടാം ലോകമഹായുദ്ധക്കാലത്ത് 30 സ്വിസ്സ് പടയാളികളെ വധശിക്ഷയ്ക്ക് വിധിച്ചിരുന്നു. ഇതിൽ 17 പേരെ യുദ്ധം തീരുന്നതിനു മുൻപ് വധിക്കുകയും ചെയ്തിരുന്നു. 1992 മാർച്ച് 20-ന് ജനപ്രാതിനിദ്ധ്യസഭ ഈ നിയമം റദ്ദാക്കി. 1999-ലെ സ്വിസ്സ് ഭരണഘടന വധശിക്ഷ ഭരണഘടനാതലത്തിൽ തന്നെ റദ്ദാക്കി.

## പുനസ്ഥാപിക്കാനുള്ള ശ്രമം
വധശിക്ഷ പുനസ്ഥാപിക്കാൻ രണ്ടു ശ്രമങ്ങൾ ഇതുവരെ നടക്കുകയുണ്ടായി. 1985-ൽ മയക്കുമരുന്ന് വ്യാപാരം നടത്തുന്നവർക്ക് വധശിക്ഷ കൊടുക്കാൻ നിയമം കൊണ്ടുവരാൻ ശ്രമിച്ചതാണ് ആദ്യത്തെ സംഭവം. അഭിപ്രായ വോട്ടെടുപ്പ് നടത്താനാവശ്യമായ 100,000 ഒപ്പുകൾ ശേഘരിക്കാൻ സാധിക്കാഞ്ഞതിനെത്തുടർന്ന് ഈ ശ്രമം പരാജയപ്പെട്ടു. 

2010 ആഗസ്റ്റിൽ കൊല ചെയ്യപ്പെട്ട ഒരാളുടെ കുടുംബം ലൈംഗികാക്രമണത്തോടു കൂടിയ കൊലപാതകത്തിന് വധശിക്ഷ തിരികെക്കൊണ്ടുവരാനുള്ള ഭരണഘടനാ ഭേദഗതിക്കായി ശ്രമം നടത്തി. രാഷ്ട്രീയ നേതാക്കൾ ഈ ശ്രമത്തെ അപലപിക്കുകയുണ്ടായി. ഔദ്യോഗികമായി പ്രസിദ്ധീകരിച്ച് ഒരു ദിവസം കഴിഞ്ഞ് ഈ ശ്രമം പിൻവലിക്കപ്പെട്ടു. 

## പുറത്തേയ്ക്കുള്ള കണ്ണികൾ
* *[http://www.kuhnert.ch/ts/ch/TS_ch.htm Die Geschichte der Todesstrafe in der Schweiz] *

## അവലംബം
നിക്കോളാസ് രണ്ടാമൻ

thumb|200px|right|'''സാർ നിക്കോളാസ് രണ്ടാമൻ''',<br /> അവസാനത്തെ റഷ്യൻ ചക്രവർത്തി
അവസാനത്തെ റഷ്യൻ ചക്രവർത്തിയായിരുന്നു സാർ **നിക്കോളാസ് രണ്ടാമൻ** (18 മെയ് 1868 – 17 ജൂലായ് 1918). അലക്സാണ്ടർ മൂന്നാമനു ശേഷം രാജ്യഭരണമേറ്റ നിക്കോളാസ് രണ്ടാമൻ 1894 മുതൽ 15 മാർച്ച് 1917 റഷ്യയുടെ ഭരണം നിയന്ത്രിച്ചു. 1917-ലെ ബോൾഷെവിക്ക് വിപ്ലവത്തെ തുടർന്ന് അധികാരഭ്രഷ്ടനായ അദ്ദേഹത്തെ പത്നി, മകൻ, നാലു പെണ്മക്കൾ, കുടുംബവൈദ്യൻ, പരിചാരകർ എന്നിവർക്കൊപ്പം 1918 ജൂലൈ 16-17 രാത്രിയിൽ വിപ്ലവകാരികൾ വെടിവച്ചു കൊന്നു.

റഷ്യൻ ഓർത്തഡോക്സ് സഭയുമായി ബന്ധപ്പെട്ട് റഷ്യയിലും പുറത്തുമുള്ള സമൂഹങ്ങൾ രാജദമ്പതികൾക്കും മക്കൾക്കും രക്തസാക്ഷികളുടെ പദവി കല്പിക്കുന്നു.  ഓർത്തഡോക്സ് സഭയിൽ അദ്ദേഹം "പീഡിതനായ  നിക്കോളാസ്", "രക്തസാക്ഷിയായ വിശുദ്ധ നിക്കോളാസ്" എന്നൊക്കെ അറിയപ്പെടുന്നു.

## അവലംബം


## കുറിപ്പുകൾ

വർഗ്ഗം:റഷ്യയുടെ രാജാക്കന്മാർ
വർഗ്ഗം:1868-ൽ ജനിച്ചവർ
തത്കാൽ പദ്ധതി

തീവണ്ടി ടിക്കറ്റുകൾ മുൻ കൂർ റിസർവ്വു ചെയ്യുന്നതിനായി ഇൻഡ്യൻ റെയിൽവെ ഏർപ്പെടുത്തിയ സംവിധാനമാണ് **തത്കാൽ പദ്ധതി.** മുൻ റെയിൽവെ വകുപ്പ് മന്ത്രി നിതീഷ് കുമാറിന്റെ കാലത്താണ് ഈ പദ്ധതി ആരംഭിച്ചത്. ഈ പദ്ധതി പ്രകാരം സ്ലീപ്പർ ക്ലാസ്, എ.സി. ചെയർ കാർ, ത്രീ ടയർ എസി, ടു ടയർ എ.സി എന്നിങ്ങനെ എക്സ്പ്രസ്സ് അടക്കം എല്ലാ തീവണ്ടികളിലും മുൻകൂർ ടിക്കറ്റ് ബുക്ക് ചെയ്യാൻ സാധിക്കും. സെക്കൻഡ്ക്ലാസിൽ ഓരോവണ്ടിയിലും ആവശ്യമനുസരിച്ച് ചിലപ്പോൾ രണ്ടുകോച്ചുകൾവരെ തത്കാലിന് നീക്കിവെക്കുന്നുണ്ട്. എ.സി. ക്ലാസിൽ 15മുതൽ 20വരെ ബർത്തുകളും. യാത്രായിനത്തിലുള്ള റെയിൽവേയുടെ വരുമാനത്തിൽ നല്ലൊരു പങ്ക് തത്കാൽവഴിയാണ്. 2009-10ൽ 672 കോടിരൂപ തത്കാൽവഴി കിട്ടിയിരുന്നു.
## സവിശേഷതകൾ
#വണ്ടി പുറപ്പെടുന്നതിന് ഒരുദിവസംമുമ്പാണ് തത്കാൽടിക്കറ്റ് നൽകുന്നത്. രാവിലെ പത്തിന് എ.സി ടികറ്റും, പതിനൊന്ന് മുതൽ സ്ലീപ്പർ ടിക്കറ്റ് നൽകിത്തുടങ്ങും.സ്ലീപ്പർ ,എസി ചെയർകാർ ക്ലാസ്സുകൾക്ക്  ടിക്കറ്റിനൊപ്പം മിനിമം 75 രൂപ അല്ലെങ്കിൽ ടിക്കറ്റ്ചാർജിന്റെ 10 ശതമാനമാണ് തത്കാലിൽ ഈടാക്കുന്നത്. എ.സി.ക്ലാസിലേക്ക് 200രൂപയും.
#തത്കാൽ ടിക്കറ്റ് റദ്ദാക്കാൻ വ്യവസ്ഥയില്ല.

## തത്കാലും കരിഞ്ചന്തയും
ആദ്യകാലത്ത് ട്രാവൽഏജൻറുമാരാണ് വൻതോതിൽ തത്കാൽടിക്കറ്റുകൾ എടുത്തിരുന്നത്. വൻതുക മറിയുന്ന കച്ചവടമാണ് തത്കാൽ കരിഞ്ചന്ത. യഥാർഥ നിരക്കിന്റെ രണ്ടിരട്ടിയിലേറെയാണ് തിരക്കേറിയ സമയങ്ങളിൽ ഏജന്റുമാർ ഈടാക്കുന്നത്.രാവിലെമുതൽ കൂലിക്ക് ആളെവിട്ട് ടിക്കറ്റ് കൂട്ടത്തോടെ വാങ്ങുന്ന രീതിയായിരുന്നു. എന്നാൽ, ടിക്കറ്റുവാങ്ങാൻ ഫോട്ടോപതിച്ച തിരിച്ചറിയൽരേഖയും മറ്റും നിർബന്ധമാക്കിയതോടെ തട്ടിപ്പ് കുറഞ്ഞു. ഇതിനുപുറമെ ഒരു തിരിച്ചറിയൽകാർഡിൽ നാലുടിക്കറ്റ്മാത്രമേ നൽകൂ. ആദ്യത്തെ ഒരുമണിക്കൂർ ഓൺലൈൻവഴിയുള്ള തത്കാൽബുക്കിങ് നിർത്തലാക്കി..
## പരിഷ്കാരങ്ങൾ
പരാതികളെത്തുടർന്ന് റിസർവേഷൻ മാഫിയയെ നിയന്ത്രിക്കാൻ തത്കാൽ പദ്ധതി റെയിൽവെ സമൂലം പരിഷ്കരിച്ചു.
#തത്കാൽ ബുക്കിങ് രാവിലെ 10 മണി മുതലായിരിക്കും തുടങ്ങുക.(എ.സി പത്തുമണി, സ്ലീപ്പർ  പതിനൊന്നുമണി )
#ആദ്യത്തെ രണ്ട് മണിക്കൂറിൽ ഏജന്റുമാർക്ക് ടിക്കറ്റ് ബുക് ചെയ്യാൻ അനുമതിയുണ്ടാകില്ല. 
#ട്രെയിൻ പുറപ്പെടുന്നതിന് തലേദിവസം 10 മുതലാണ് തത്കാൽ റിസർവേഷൻ നടത്താനാവുക.
#തത്കാൽ ബുക്കിങ്ങിനായി പ്രത്യേക കൗണ്ടറുകൾ തുറക്കുമെന്നും ക്രമക്കേടുകൾ തടയാൻ സി.സി.ടി.വി കാമറകൾ സ്ഥാപിക്കുമെന്നും റെയിൽവെ.
#തത്കാൽ അനുവദിക്കുന്നത് കുറഞ്ഞത് 500 കി.മീ. യാത്രയ്ക്കുമാത്രം. അതിൽ കുറഞ്ഞ ദൂരത്തിനും 500 കി.മീ.യുടെ തത്കാൽനിരക്ക് റെയിൽവേ ഈടാക്കും. 
# 15.06.2015മുതൽ ഏസി കോച്ചുകളിലേക്കുള്ള തത്കാൽ ബുക്കിംഗ് രാവിലെ 10 മുതലും നോൺ ഏസി കോച്ചുകളിലേത് 11 മുതലും ആയി പുനഃക്രമീകരിച്ചു.

## അവലംബം

## പുറം കണ്ണികൾ
*Indian Railways official tatkal page
*IRCTC booking rules for tatkal
*തത്കാൽ റെയിൽവേയുടെ ചാകര; വരുമാനം 847 കോടിhttp://www.mathrubhumi.com/special/byelections2012/story.php?id=268862
*http://www.madhyamam.com/news/311961/141002

വർഗ്ഗം:ഇന്ത്യൻ റെയിൽവേ
വർഗ്ഗം:ഭാരതസർക്കാരിന്റെ പദ്ധതികൾ
ഓപ്രയുടെ ബുക്ക് ക്ലബ്

വിഖ്യാത അമേരിക്കൻ ടെലിവിഷൻ അവതാരക ഓപ്ര വിൻഫ്രെ വീണ്ടും വാർത്തകളിൽ. ശ്രദ്ധേയമായ കൃതികളെയും അവയുടെ രചയിതാക്കളെയും പരിചയപ്പെടുത്തുന്ന ബുക്ക് ക്ലബ് പംക്തി പുനരുജ്ജീവിപ്പിച്ചാണ് അവർ രംഗത്തെത്തിയത്. ചെറിൽ സ്ട്രെയ്ഡിന്റെ "ദി വൈൽഡ്" എന്ന പുസ്തകം പരിചയപ്പെടുത്തിയായിരുന്നു വിൻഫ്രെയുടെ തുടക്കം. ഈ കൃതിയുമായി ബന്ധപ്പെട്ട വിവരങ്ങൾ ഓൺലൈനിലൂടെയും തന്റെ "ഒ മാഗസിൻ" വഴിയും അവർ വായനക്കാരുമായി പങ്കുവെക്കും. വിൻഫ്രെയുടെ പ്രതികരണത്തിനൊപ്പം വായനക്കാരുടെ അഭിപ്രായപ്രകടനങ്ങളും ഫേസ്ബുക്ക്, ട്വിറ്റർ തുടങ്ങിയവയിലൂടെ ലഭ്യമാകും.
## ചരിത്രം
അമേരിക്കൻ ടെലിവിഷൻ ടോക്ക് ഷോയിലെ അതിപ്രശസ്തമായ പംക്തിയായിരുന്നു ബുക്ക് ക്ലബ്. ഇതിലേക്ക് കൃതികൾ വിൻഫ്രെ തന്നെയാണ് തെരഞ്ഞെടുത്തിരുന്നത്. 1996ലായിരുന്നു പരിപാടിയുടെ തുടക്കം. ഓരോ മാസവും ഒരു പുസ്തകം തെരഞ്ഞെടുത്ത് ശ്രോതാക്കൾക്കായി നൽകും. അവ വായിച്ച് ചർച്ച നടത്തുകയാണ് രീതി. പതിനഞ്ച് വർഷത്തിനുള്ളിൽ 70 പ്രധാന രചനകൾ പരിചയപ്പെടുത്തുകയുണ്ടായി. ടെലിവിഷൻ ചരിത്രത്തിൽതന്നെ വഴിമാറ്റം കുറിച്ച ബുക്ക് ക്ലബ് പരിപാടി 1996 സെപ്തംബർ 17നാണ് തുടങ്ങിയത്. ജാക്വലിൻ മിറ്റ്ചാർഡിന്റെ ദി ഡീപ്പ് എൻഡ് ഓഫ് ദി ഓഷ്യനായിരുന്നു ആദ്യ കൃതി. തുടർച്ചയായി അവതരിപ്പിച്ച പരിപാടി 2002-03ൽ ഒരു വർഷം നിർത്തിവെക്കുകയുമുണ്ടായി. 2007ൽ കോർമാക് മെക്കാർത്തിയുടെ "ദി റോഡ്" പരിചയപ്പെടുത്തിയതിലൂടെയാണ് കഥ/നോവൽ വിഭാഗങ്ങൾക്ക് കൂടുതൽ പ്രാധാന്യം നൽകിയത്. ദി റോഡ് അക്കാലത്ത് പുലിറ്റ്സർ സമ്മാനം നേടിയത് മറ്റൊരു കാര്യം. 2007 ജൂൺ അഞ്ചിന് മെക്കാർത്തിയുമായുള്ള അഭിമുഖവും പ്രേക്ഷകരിലെത്തിച്ചു. അന്തർമുഖനായ ആ എഴുത്തുകാരനെ നന്നായി സംസാരിപ്പിക്കുന്നതിൽ വിജയിച്ചത് വിൻഫ്രെക്ക് മറ്റൊരു തൂവലായി.
## ജനപ്രീതി
വിൻഫ്രെയുടെ ബുക്ക് ക്ലബിൽ പരിഗണിക്കപ്പെടുന്ന രചനകൾ മിക്കവയും പിന്നീട് ബെസ്റ്റ് സെല്ലറുകളായി. അവർ പരാമാർശിച്ച 69 കൃതികളുടെ വില്പന അഞ്ചരക്കോടി പ്രതികളായിരുന്നത്രെ. എക്ഹാർട്ട് ടോളെയുടെ "എ ന്യൂ എർത്ത്" മുപ്പത്തിമൂന്ന് ലക്ഷത്തിലധികം പ്രതികളാണ് ചെലവായത്. മെക്കാർത്തിയുടെ റോഡ് 1385000 പ്രതികളും എലീ വീസലിന്റെ നൈറ്റ്റ ആകട്ടെ 2021000 കോപ്പികളും വിറ്റഴിഞ്ഞു. 
## വിവാദങ്ങൾ
വിൻഫ്രെയുടെ പുസ്തക തെരഞ്ഞെടുപ്പ് അപൂർവം സാഹിത്യ വിവാദങ്ങളും കെട്ടഴിച്ചുവിട്ടിട്ടുണ്ട്. പ്രേക്ഷകർ കടുത്ത എതിർപ്പ് രേഖപ്പെടുത്തിയ അവസരങ്ങളുമുണ്ടായി. ജൊനാഥൻ ഫ്രാൻസെന്റെ "ദി കറക്ഷൻസ്", ജെയിംസ് ഫ്രെയുടെ ഓർമക്കുറിപ്പായ "എ മില്യൻ പീസസ്" തുടങ്ങിയ കൃതികൾക്ക് അമിത പ്രാധാന്യം നൽകിയതിലായിരുന്നു പ്രേക്ഷകരുടെ എതിർപ്പ്. 
## അവതരിപ്പിച്ച കൃതികൾ

## അവലംബം

## പുറം കണ്ണികൾ
*ഓപ്ര വിൻഫ്രെയുടെ പുസ്തക ക്ലബ് വീണ്ടും  http://www.deshabhimani.com/periodicalContent4.php?id=500 
* Oprah's Book Club 
* Oprah Book Club Archive 
* Oprah Book Club & O Magazine Selections 
വർഗ്ഗം:ടെലിവിഷൻ പരിപാടികൾ
വധശിക്ഷ സ്പെയിനിൽ

**[[വധശിക്ഷ]]** **[[സ്പെയിൻ|സ്പെയിനിലെ]]** 1978-ലെ ഭരണഘടനയനുസരിച്ച് നിരോധിക്കപ്പെട്ടിട്ടുണ്ട്. 1995 ഒക്ടോബർ 11 മുതൽ സൈനികക്കുറ്റങ്ങളുൾപ്പെടെയുള്ള എല്ലാ കുറ്റങ്ങൾക്കും മരണശിക്ഷ നൽകാൻ പാടില്ല എന്ന ചട്ടം നിലവിൽ വന്നു.  

1975 സെപ്റ്റംബർ 27-നാണ് അവസാന വധശിക്ഷ നടപ്പിലായത്. കൊലപാതകക്കുറ്റത്തിന്റെ ശിക്ഷയായി ഇ.ടി.എ., എഫ്.ആർ.എ.പി. എന്നീ സംഘടനകളുടെ അഞ്ച് അംഗങ്ങളെ ഫയറിംഗ് സ്ക്വാഡുപയോഗിച്ച് വെടിവച്ച് കൊല്ലുകയായിരുന്നു. ഇവരുടെ ശിക്ഷ ആദ്യം ഗരോട്ടുപയോഗിച്ച് കഴുത്തു ഞെരിച്ച് കൊല്ലാനായിരുന്നെങ്കിലും വെടിവച്ചുള്ള ശിക്ഷയായി ഇളവു ചെയ്യുകയായിരുന്നു.  ഈ കേസിന്റെ വിചാരണയ്ക്കിടെ ഗർഭിണികളുൾപ്പെടെ ചിലരുടെ ശിക്ഷ ജനറൽ ഫ്രാങ്കോ ഇളവു ചെയ്യുകയുണ്ടായി. 1974-ൽ ഗരോട്ട് അവസാനമായി ഉപയോഗിച്ചത് വളരെ മോശമായ മാധ്യമ ചർച്ചയ്ക്കിടയാക്കിയിരുന്നു. 
## ചരിത്രം
രാജഭരണകാലത്ത് വധശിക്ഷ സ്പെയിനിൽ സാധാരണ നൽകാറുണ്ടായിരുന്ന ശിക്ഷയായിരുന്നു. ശിരച്ഛേദവും (പ്രത്യേകിച്ച് കുലീനർക്ക്) വധശിക്ഷ നൽകാനുപയോഗിച്ചിരുന്ന മാർഗ്ഗമായിരുന്നു.  1820-ൽ ഫെർഡിനാന്റ് ഏഴാമൻ രാജാവ് മറ്റു ശിക്ഷാ മാർഗ്ഗങ്ങൾക്കു പകരം ഗരോട്ട് ഉപയോഗിക്കാൻ തുടങ്ങി. പിന്നീട് സ്പെയിനിലെ സാധാരണ ശിക്ഷാ മാർഗ്ഗം ഗരോട്ടായിരുന്നു. ആറുപ്രാവശ്യം സ്പെയിനിന്റെ പ്രധാനമന്ത്രിയായിരുന്ന അന്റോണിയോ കാനോവാസ് ഡേൽ കാസ്റ്റില്ലോയും ഗരോട്ടുപയോഗിച്ച് വധിക്കപ്പെട്ടവരിൽ പെടും. 1932-ൽ രണ്ടാം സ്പാനിഷ് റിപ്പബ്ലിക്കിനു കീഴിൽ ശിക്ഷ ഉപേക്ഷിക്കപ്പെട്ടുവെങ്കിലും രണ്ടു വർഷത്തിനു ശേഷം ചില കുറ്റങ്ങൾക്കായി (കൊലപാതകത്തിനല്ല)  പുനസ്ഥാപിക്കപ്പെട്ടു. 
#### സ്പെയിൻ ഫ്രാങ്കോയുടെ കീഴിൽ
1938-ൽ ഫ്രാങ്കോയുടെ കീഴിൽ വധശിക്ഷ ഒരുത്തരവിലൂടെ പൂർണ്ണമായി പുനസ്ഥാപിക്കപ്പെട്ടു. ഫ്രാങ്കോയുടെ ഭരണത്തിന്റെ ആദ്യകാലത്ത് അനേകം വധശിക്ഷകൾ അതിവേഗം നടത്തിയിരുന്നു. ഇവയിൽ പലതും നിയമത്തിനു പുറത്തായിരുന്നു നടപ്പാക്കിയിരുന്നത്. ലക്ഷക്കണക്കിനാൾക്കാരെ ഇങ്ങനെ കൊന്നിരിക്കാം എന്ന് കരുതുന്നവരുണ്ട്. 1940 മുതൽ 1975 വരെ 165 പേരെ നിയമപരമായി വധശിക്ഷയ്ക്ക് വിധേയരാക്കിയിരുന്നു. കൃത്യമായ കണക്കുകൾ പക്ഷേ (ആഭ്യന്തര യുദ്ധം കാരണം) ലഭ്യമല്ല. 

ഫ്രാങ്കോയുടെ ഭരണം ശക്തിപ്രാപിച്ചപ്പോൾ വധശിക്ഷകളുടെ എണ്ണം കുറഞ്ഞുവന്നു. 1950 മുതൽ 1975 വരെ രണ്ടു സ്ത്രീകളുൾപ്പെടെ 67 സ്പെയിൻകാർ ഗരോട്ടുപയോഗിച്ചും 16 പേർ ഫയറിംഗ് സ്ക്വാഡുപയോഗിച്ചും വധിക്കപ്പെട്ടുവെങ്കിലും 1972ൽ ഒരാളെയും 1974-ൽ രണ്ടു പേരെയും മാത്രമാണ് വധിച്ചത്.  അവസാന അഞ്ചു വധശിക്ഷകൾ 1975-ലാണ് നടന്നത്. 

തീവ്രവാദത്തിനും വധശിക്ഷ നൽകപ്പെട്ടിരുന്നു. ,

## അവലംബം
സെസ് ഫാബ്രിഗസ്

സ്പെയ്ന്റെയും നിലവിൽ ബാഴ്സലോണയുടേയും മധ്യനിരകളിക്കാരനാണ് **ഫാബ്രിഗാസ്**. സ്പെയ്ന്റെ സീനിയർ ടീമിൽ ഐവറികോസ്റ്റിനെതിരെ അരങ്ങേറ്റം. അരങ്ങേറ്റത്തിൽ തന്നെ ഗോൾ നേടി. അന്ന്, 70 വർഷത്തെ ചരിത്രത്തിൽ ഏറ്റവും പ്രായം കുറഞ്ഞ കളിക്കാരനെന്ന ബഹുമതി സെർജിയോ റാമോസിൽ നിന്ന് സ്വന്തമാക്കി.

ബാഴ്സയുടെ യൂത്ത് അക്കാദമിയായ **ലാ മാസിയ**യിലാണ് ഫാബ്രിഗാസ് കളി പഠിച്ചത്. തുടർന്ന് സ്പെയ്ന്റെ എല്ലാ യൂത്ത് ടീമിലും കളിച്ചു. സ്പെയ്ന്റെ സുവർണ്ണ തലമുറയിൽ പിറന്നതിനാൽ വേണ്ടത്ര അവസരങ്ങൾ ഫാബ്രിഗാസിന് ലഭിച്ചിട്ടില്ല.
## നേട്ടങ്ങൾ
* 2003 U-17 ലോകകപ്പിൽ പ്ലയർ ഓഫ് ദി ടൂർണമെന്റ്
* 2004 യുവേഫ ചാമ്പ്യൻഷിപ്പിൽ ഗോൾഡൻ പ്ലയർ ഓഫ് ദി ടൂർണമെന്റ്

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:സ്പാനിഷ് ഫുട്ബോൾ കളിക്കാർ
വർഗ്ഗം:1987-ൽ ജനിച്ചവർ
നവാഗതർക്ക് സ്വാഗതം

ജയകൃഷ്ണ കാർണവർ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***നവാഗതർക്കു് സ്വാഗതം***. മുകേഷ്, ജ്യോതിർമയി, രജിത് മേനോൻ, ഷഫ്ന, വിനയ് ഫോർട്ട് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കലവൂർ രവികുമാർ ആണ് ഈ ചിത്രത്തിന്റെ കഥ, തിരക്കഥ, സംഭാഷണം എന്നിവ രചിച്ചിരിക്കുന്നത് .. ദ്വാരക ക്രിയേഷൻസിന്റെ ബാനറിൽ കെ.കെ.ജി നായർ ചിത്രം നിർമ്മിച്ചു. രതീഷ് വേഗ പശ്ചാത്തലസംഗീതമൊരുക്കി. അനിൽ പനച്ചൂരാൻ എഴുതിയവരികൾക്ക് ജോൺസൺ സംഗീതമൊരുക്കി. 

## അഭിനേതാക്കൾ

## സംഗീതം

## അവലംബം

## പുറത്തേക്കുള്ള കണ്ണികൾ
* ''നവാഗതർക്ക് സ്വാഗതം''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
തിരുപ്പിറവി ദേവാലയം

യേശു ജനിച്ചതായി വിശ്വസിക്കപ്പെടുന്ന സ്ഥലത്തു നിർമിച്ച ദേവാലയമാണ് ഇസ്രായേൽ അധിനിവേശത്തിൻകീഴിലുള്ള പലസ്തീനിലെ ബെത്ലഹേമിലുള്ള **തിരുപ്പിറവി ദേവാലയം**. 2012 ൽ അപകടാവസ്ഥയിലുള്ള ലോക പൈതൃകസ്ഥലങ്ങളുടെ  പട്ടികയിൽ യുനെസ്കോ തിരുപ്പിറവിയുടെ ദേവാലയവും അവിടേക്കുള്ള തീർഥാടന വഴിയും ഉൾപ്പെടുത്തുകയുണ്ടായി.
## ചരിത്രം
എഡി 339ൽ നിർമിച്ച ദേവാലയം ആറാം നൂറ്റാണ്ടിൽ പുതുക്കി പണിതിരുന്നു. ജറുസലേമിൽ നിന്ന് തെക്ക് 10 കിലോമീറ്റർ മാറിയാണ് ദേവാലയവും തീർഥാടനപാതയും സ്ഥിതിചെയ്യുന്നത്. ജറുസലേമിന് 10 കിലോമീറ്റർ തെക്ക് തിരുപ്പിറവി ദേവാലയവുമുള്ള സ്ഥലത്ത് ലാറ്റിൻ, ഗ്രീക് ഓർത്തഡോക്സ്, ഫ്രാൻസിസ്കൻ, ആർമീനിയൻ, കോൺവെന്റുകളും പള്ളികളും മണിഗോപുരങ്ങളും മറ്റും സ്ഥിതിചെയ്യുന്നുണ്ട്.
ഇസ്രയേൽ അധിനിവേശ വെസ്റ്റ് ബാങ്കിൽ പലസ്തീൻ അതോറിറ്റിയുടെ പരിമിത നിയന്ത്രണത്തിലുള്ള ദേവാലയം ഫണ്ടിന്റെ അഭാവം മൂലം അറ്റകുറ്റപ്പണികൾ നടത്താതെ നശിക്കുകയായിരുന്നു. പലസ്തീൻ പ്രക്ഷോഭകാലത്തു 2002ൽ പലസ്തീൻ തീവ്രവാദികൾ തിരുപ്പിറവി ദേവാലയം പിടിച്ചെടുത്തു സങ്കേതമാക്കിയതിനെത്തുടർന്ന് അവിടെ അറ്റകുറ്റപ്പണികൾ നടത്തുന്നത് ഇസ്രയേൽ തടഞ്ഞിരുന്നു. എന്നാൽ പൈതൃക സമിതിയുടെ പരിശോധനയിൽ ദേവാലയത്തിന് അടിയന്തര അറ്റകുറ്റപ്പണി അനിവാര്യമാണെന്നു കണ്ടെത്തി.
## യുനെസ്‌കോ പൈതൃക പട്ടികയിൽ

റഷ്യയിൽ സെന്റ് പീറ്റേഴ്സ്ബർഗിൽ 21 രാഷ്ട്രം പങ്കെടുത്ത ലോക പൈതൃകസമിതി യോഗത്തിൽ "തിരുപ്പിറവി ദേവാലയത്തെ" നശിച്ചുകൊണ്ടിരിക്കുന്ന പൈതൃക സ്ഥലങ്ങളുടെ പട്ടികയിൽ ഉൾപ്പെടുത്താൻ പലസ്തീൻ ശക്തമായി ആവശ്യമുന്നയിച്ചിരുന്നു. സാംസ്‌കാരിക വിജയം എന്നതിനപ്പുറം രാഷ്ട്രീയ നയതന്ത്ര വിജയമായാണ് പലസ്തീൻ ജനത ഇതിനെ ആഘോഷിക്കുന്നത്. ഇസ്രായേലിന്റെയും യു.എസ്സിന്റെയും എതിർപ്പ് വകവെയ്ക്കാതെയാണു 'യുനെസ്‌കോ' യുടെ നീക്കം.
റഷ്യയിലെ സെൻറ് പീറ്റേഴ്‌സ്ബർഗിൽ നടന്ന ലോക പൈതൃക സമിതി യോഗത്തിൽ ആറിനെതിരെ 13 വോട്ടുകൾ നേടിയാണ് തിരുപ്പിറവി ദേവാലയം ലോക പൈതൃക സ്മാരകമായത്. എട്ടു മാസം മുമ്പ് പലസ്തീന് 'യുനെസ്‌കോ' യിൽ പൂർണഅംഗത്വം നൽകിയതിനെയും ഇസ്രായേൽ-യു.എസ്. സഖ്യം എതിർത്തിരുന്നു. തിരുപ്പിറവി ദേവാലയത്തിനും അതു സ്ഥിതി ചെയ്യുന്ന ഭൂഭാഗത്തിനും മേലുള്ള തങ്ങളുടെ ചരിത്രപരവും സാംസ്‌കാരികവുമായ അവകാശത്തിനുള്ള അന്താരാഷ്ട്ര സമൂഹത്തിന്റെ അംഗീകാരമായാണ് പലസ്തീൻ ജനത 'യുനെസ്‌കോ' നടപടിയെ വീക്ഷിക്കുന്നത്. ഇസ്രായേലും യു.എസ്സും അതിനെ എതിർക്കുന്നതും അതിനാലാണ്.

## അവലംബം

## പുറം കണ്ണികൾ

*BBC article about the Church of the Nativity
*Manger Square at godweb.org
*Photo gallery of Bethlehem and the Church of the Nativity 
*The World Monuments Fund's 2008 Watch listing for the Church 
## ചിത്രജാലകം

Image:Bethlehem-27-Basilica of the Nativity.jpg|Icon of Mary and Jesus inside the church
Image:Bethlehem-08-Church of the Nativity.jpg|Constantine's 4th century mosaic floor rediscovered in 1934 
Image:Bethlehem-04-Church_of_the_Nativity.jpg|The Door of Humility, main entrance into the Church


വർഗ്ഗം:ഏഷ്യയിലെ ലോകപൈതൃകകേന്ദ്രങ്ങൾ
വർഗ്ഗം:പലസ്തീൻ
വാഴമറ്റം

ഈരാറ്റുപേട്ട പഞ്ചായത്തും തലപ്പലം പഞ്ചായത്തും കൂടിച്ചേരുന്ന സ്ഥലമാണ് **വാഴമറ്റം**. വിവിധ ജാതി മതസ്ഥർ ഏകോദര സഹോദരന്മാരെ പോലെ ജീവിക്കുന്ന സ്ഥലം. കടുവാമുഴി, പ്ലാശനാൽ, ഈലക്കയം, വട്ടക്കയം,പോലീസ് സ്റ്റേഷൻ എന്നിവിടങ്ങളിൽ നിന്നെല്ലാം ഇവിടേക്ക് പാതകളുണ്ട്.

വർഗ്ഗം:കോട്ടയം ജില്ലയിലെ ഗ്രാമങ്ങൾ
റോബി കീൻ

ഐർലൻഡിനും നിലവിൽ ഇന്ത്യൻ സൂപ്പർ ലീഗ് ക്ലബ്ബായ അത്‌ലറ്റിക്കോ ഡി കൊൽക്കത്തക്കുവേണ്ടി കളിക്കുന്ന ഒരു ഫുട്‌ബോൾ താരമാണ്  **റോബി കീൻ**. കരിയറിന്റെ തുടക്കത്തിൽ വിഖ്യാത ഐറിഷ് താരം റോയ് കീനിന്റെ പേരിനോടുള്ള സാദൃശ്യമാണ് റോബി കീനിനെ പ്രശസ്തനാക്കിയത്. അധികം വൈകാതെ ലോകത്തിനു മുന്നിൽ അദ്ദേഹം തന്റെ കഴിവ് തെളിയിച്ചു. 2012യൂറോ യോഗ്യതാ റൗണ്ടിൽ 7 ഗോളുകളാണ് റോബി കീൻ നേടിയത്.

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:1980-ൽ ജനിച്ചവർ
വർഗ്ഗം:2002 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 8-ന് ജനിച്ചവർ
വർഗ്ഗം:ഐറിഷ് ഫുട്ബോൾ കളിക്കാർ
ആന്ദ്രേ ഇനിയേസ്റ്റ

സ്പെയിന്റെയും ബാഴ്സയുടെയും ഫുട്ബോൾ ടീമിലെ മദ്ധ്യ നിര കളിക്കാരനാണ് **ഇനിയേസ്റ്റ**. ലോകം കണ്ട ഏറ്റവും മികച്ച മധ്യനിര കളിക്കാരിലൊരാളാണ് ഇദ്ദേഹം. സ്പെയിന്റെയും ബാഴ്സയുടെയും ടിക്കി ടാക്ക തന്ത്രം ഏറ്റവും മികച്ച രീതിയിൽ ഇനിയേസ്റ്റ കളിക്കുന്നു. 2010ൽ സ്പെയ്ന് ലോക കിരീടം നേടിക്കൊടുത്ത ഗോൾ ഇനിയേസ്റ്റയുടെ ബൂട്ടിൽ നിന്നാണ് പിറന്നത്. 2006 മുതൽ ദേശീയ ടീമിലുണ്ട്.

## അവലംബം

*മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:സ്പാനിഷ് ഫുട്ബോൾ കളിക്കാർ
വർഗ്ഗം:1984-ൽ ജനിച്ചവർ
കരീം ബെൻസിമ

ഫ്രാൻസിന്റെയും നിലവിൽ al ittihadinteyum മുന്നേറ്റനിര കളിക്കാരനാണ് **കരീം ബെൻസിമ**. 2006ൽ ഗ്രീസിനെതിരെയായിരുന്നു സീനിയർ ടീമിൽ അരങ്ങേറ്റം. പക്ഷെ മികച്ച കളി പുറത്തെടുക്കാനായില്ല. ഫറോദ്വീപുകൾക്കെതിരെയുള്ള കളിയിൽ രണ്ട് ഗോൾ നേടിയതോടെ 2008 യൂറോകപ്പ് ടീമിൽ സ്ഥാനമുറച്ചു. യൂറോയിലെയും ലോകകപ്പ് യോഗ്യതാ റൗണ്ടിലെയും മോശം കളിയും സെക്സ് വിവാദവും തിരിച്ചടിയായി. ലോകകുപ്പ് ടീമിൽ സ്ഥാനമില്ലായിരുന്നു. പുതിയ പരിശീലകൻ ലോറന്റ് ബ്ലാങ്കിനു കീഴിൽ 2012യൂറോ യോഗ്യതയിൽ നിർണ്ണായകമായ 3 ഗോളുകൾ നേടി. പക്ഷെ യൂറോ2012 ൽ മികച്ച കളി പുറത്തെടുക്കാനായില്ല.

2021 ഒക്ടോബറിൽ, മാത്യു വാൽബ്യൂണ സെക്‌സ്‌ടേപ്പ് കേസിൽ കരിം ബെൻസേമയുടെ വിചാരണയിൽ, കരിമിനെതിരെ പത്ത് മാസത്തെ സസ്‌പെൻഡ് ചെയ്ത തടവും 75,000 യൂറോ പിഴയും വിധിക്കാൻ വെർസൈൽസ് പ്രോസിക്യൂട്ടർ ഓഫീസ് ക്രിമിനൽ കോടതിയോട് ആവശ്യപ്പെട്ടു.

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:ഫ്രഞ്ച് ഫുട്ബോൾ കളിക്കാർ
വർഗ്ഗം:1987-ൽ ജനിച്ചവർ
നിക്ലാസ് ബെൻഡ്നർ

ഡെൻമാർക്കിന്റെയും സണ്ടർലാൻഡിന്റെയും മുന്നേറ്റനിരക്കാരനാണ് **നിക്ലാസ് ബെൻഡ്നർ**. 2006 മുതൽ ഡെൻമാർക്ക് ദേശീയടീമിന് വേണ്ടി കളിക്കുന്നു.

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡാനിഷ് ഫുട്ബോൾ കളിക്കാർ
വർഗ്ഗം:1988-ൽ ജനിച്ചവർ
ലൂക്കാ മോഡ്രിച്ച്

ക്രൊയേഷ്യയുടെയും നിലവിൽ സിരി എ ക്ലബായ എസി മിലാൻ്റെയും മധ്യനിര കളിക്കാരനാണ് **ലൂക്കാ മോഡ്രിച്ച്**. യൂറോപ്പിലെ ഏറ്റവും മികച്ച മധ്യനിരക്കളിക്കാരനായാണ് മോഡ്രിച്ച് ഇന്ന് വിലയിരുത്തപ്പെടുന്നത്. 

## ആദ്യ കാല ജീവിതം
ക്രൊയേഷ്യയിലെ സഡാറിൽ 1985 സെപ്തംബർ 9 നാണ് മോഡ്രീച്ച് ജനീച്ചത്.

## ക്ലബ് കരിയർ
### റയൽ മാഡ്രിഡ്
2012 ആഗസ്റ്റ് 27 ന് മോഡ്രിച്ചിനെ ടോട്ടനാം ഹോട്സ്പറിൽ നിന്ന് വാങ്ങിയതായി റയൽ പ്രഖ്യാപിച്ചു. 5 വർഷത്തേക്കായിരുന്നു കരാർ.

രണ്ട് ദിവസത്തിനു ശേഷം 29 ന് റയലിൽ തന്റെ ആദ്യ മത്സരം കളിച്ചു. സ്പാനിഷ് സൂപ്പർ കപ്പിന്റെ രണ്ടാം പാദ ഫൈനലിൽ ബാഴ്സലോണയ്ക്കെതിരെയായിരുന്നു മത്സരം. മെസ്യൂട്ട് ഓസിലിന് പകരം 83 ആം മിനിറ്റിലായിരുന്നു മോഡ്രിച്ച് ഇറങ്ങിയത്. ഈ സമയം റയൽ 2-1 ന് മുന്നിലായിരുന്നു. കരാർ ഒപ്പിട്ട് 36 മണിക്കൂറുകൾക്ക് ശേഷം റയലിൽ തന്റെ ആദ്യ വിജയം അദ്ദേഹം ആഘോഷിച്ചു. 

## 2018 ലോകകപ്പ്
റഷ്യൻ ലോകകപ്പിൽ മിന്നും ഫോമിലായിരൂന്ന താരം ക്രൊയേഷ്യൻ ടീമിന്റെ നായകത്വം വഹിച്ച് ടീമീനെ ഫൈനൽ റൗണ്ട് വരെ എത്തിക്കുന്നതിൽ നിർണായക പങ്ക് വഹിച്ചൂ.ഫൈനലിൽ ഫ്രാൻസിനോട് 2-1 ന് തോൽക്കേണ്ടി വന്നെങ്കിലും മികച്ച താരത്തിനുള്ള ഗോൾഡൻ ബോൾ പുരസ്കാരത്തിന് മോഡ്രിച്ച് അർഹനായി.

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:1985-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:2006 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:സെപ്റ്റംബർ 9-ന് ജനിച്ചവർ
വർഗ്ഗം:ക്രൊയേഷ്യൻ ഫുട്ബോൾ കളിക്കാർ
ഫ്രാങ്ക് ലംപാർഡ്

ഇംഗ്ലണ്ടിന്റെയും നിലവിൽ ചെൽസിയുടെയും മധ്യനിര കളിക്കാരനാണ് **ഫ്രാങ്ക് ലംപാർഡ്**. ലോകത്തെ മികച്ച പ്ലേമേക്കറിലൊരാളാണ് ഇദ്ദേഹം. 1999 മുതൽ ഇംഗ്ലണ്ടിന്റെ അഭിഭാജ്യ ഘടകമാണ് ലംപാർഡ്. മധ്യനിരയിലും മുന്നേറ്റനിരയിലും ഒരേപോലെ കഴിവു തെളിയിച്ചിട്ടുണ്ട്. 2012ലെ ചാമ്പ്യൻസ് ലീഗ് ചെൽസിക്ക് നേടിക്കൊടുക്കുന്നതിൽ പ്രധാന പങ്ക് വഹിച്ചു. ഫിഫയുടെ ലോക ഫുട്ബോളർ പരിഗണനപ്പട്ടികയിൽ ഫൈനലിസ്റ്റ് ആയിട്ടുണ്ട്.

ഇംഗ്ളണ്ട് മധ്യനിരക്കാരൻ ഫുട്ബോൾ കളിക്കാരനായിരുന്നു ഫ്രാങ്ക് ലാംപാർഡ് ഇംഗ്ളണ്ടിനുവേണ്ടി ഏറ്റവും കൂടുതൽ മത്സരങ്ങൾ കളിച്ച ആറാമത്തെ താരമാണ്‌ ലംപാർഡ്.

## കരിയർ
2014 ലോകകപ്പിൽ കോസ്റ്ററീകക്കെതിരെ ഇംഗ്ളണ്ടിനെ നയിച്ച ലംപാർഡ്  ഇംഗ്ളണ്ടിനു വേണ്ടി 106 മത്സരങ്ങളിൽ നിന്ന് 29 ഗോളുകൾ നേടിയിട്ടുണ്ട്.മാഞ്ചസ്റർ സിറ്റിയുടെ താരമായ ലാംപാർഡ് ക്ളബ് ഫുട്ബോളിൽ തുടരുന്നും.1999 ലാണ് ലാംപാർഡ് ഇംഗ്ളണ്ട് ഫുട്ബോൾ ടീമിലെത്തുന്നത്.2010 ബ്രസീൽ ലോകകപ്പിലും ലാംപാർഡ് ഇംഗ്ളണ്ട് ടീമിനു വേണ്ടി കുപ്പായമണിഞ്ഞിരുന്നു.. 1999ൽ ബെൽജിയവുമായുള്ള സൗഹൃദ മത്സരത്തിലായിരുന്നു ഇംഗ്ളണ്ട് ടീമിൽ അരങ്ങേറ്റം കുറിച്ചത്.ദേശീയ ടീമിനുവേണ്ടിയുള്ള 15 വർഷത്തെ കരിയറിനൊടുവിലാണ് വിരമിച്ചത്.

## ക്ലബുകൾ
2015 മുതൽ മേജർ ലീഗ് സോക്കർ ക്ളബായ ന്യൂയോർക് സിറ്റിക്കു വേണ്ടി കളിക്കുന്നതിന് കരാർ ഒപ്പിട്ടുവെങ്കിലും ഇപ്പോൾ മാഞ്ചസ്റ്റർ സിറ്റിക്കുവേണ്ടിയാണ് പന്തുതട്ടുന്നത്. 1995ൽ വെസ്റ്റ്ഹാം സിറ്റിയിലൂടെ ക്ളബ് കരിയറിന് തുടക്കംകുറിച്ച ലംപാർഡ് ലോണടിസ്ഥാനത്തിൽ സ്വാൻസി സിറ്റിക്കുവേണ്ടിയും കളിച്ചിട്ടുണ്ട്.പിന്നീട്, 2001 മുതൽ 2014 വരെ നീണ്ട കാലയളവിൽ ചെൽസിയിലായിരുന്നു.
ചെൽ­സി­ക്ക്‌ വേ­ണ്ടി 13 വർ­ഷം നീ­ണ്ട ഫുട്‌­ബോൾ ക­ളി­ ജീ­വി­തം ചെൽസിയുടെ എക്കാലത്തെയും മികച്ച ഗോൾ വേട്ടക്കാരനായ ലംപാർഡ് 2014 ലാണ്‌ ക്ളബ് വിട്ടത്.
..­­
ചെൽ­സി­ക്ക്‌ വേ­ണ്ടി ഇ­തു­വ­രെ 211 ഗോ­ളു­ക­ളാ­ണ്‌ ഈ സൂ­പ്പർ മ­ധ്യ­നി­ര താ­രം അ­ടി­ച്ചു­കൂ­ട്ടി­യ­ത്‌.36 കാ­ര­നാ­യ ലാം­പാർ­ഡ്‌ ബ്ര­സീൽ ലോ­ക­ക­പ്പിൽ ഇം­ഗ്ള­ണ്ട്‌ ടീ­മി­ന്റെ ഉ­പ­നാ­യ­കനായിരുന്നു­. . 2001 ൽ 18.­­43 മി­ല്യൺ ഡോ­ള­റി­നാ­ണ്‌ ചെൽ­സി ലാം­പാർ­ഡി­നെ സ്വ­ന്ത­മാ­ക്കി­യ­ത്‌. വി­ശ്വ­സ്‌­ത­നാ­യ ഈ ക­ളി­ക്കാ­ര­ന്‌ ക­രാർ പു­തു­ക്കി നൽ­കു­ന്ന കാ­ര്യ­ത്തിൽ ചെൽ­സി ഒ­രു മ­ടി­യും കാ­ണി­ച്ചി­രു­ന്നി­ല്ല.പ­ല­പ്പോ­ഴും പ്രീ­മി­യർ ലീ­ഗി­ലെ റെ­ക്കോർ­ഡ്‌ തു­ക­യ്‌­ക്കാ­യി­രു­ന്നു സൂ­പ്പർ താ­ര­ത്തെ ക്ള­ബ്ബിൽ പി­ടി­ച്ചു­നിർ­ത്തി­യി­രു­ന്ന­ത്‌. ചെൽ­സി­യു­ടെ കു­പ്പാ­യ­ത്തിൽ മൂ­ന്നു പ്രീ­മി­യർ ലീ­ഗ്‌ കി­രീ­ട­ങ്ങൾ, ര­ണ്ടു എ­ഫ്‌.­­എ ക­പ്പ്‌, ര­ണ്ടു ലീ­ഗ്‌ ക­പ്പ്‌, യൂ­റോ­പ്പാ ലീ­ഗ്‌, ചാ­മ്പ്യൻ­സ്‌ ലീ­ഗ്‌ കി­രീ­ട­ങ്ങൾ എ­ന്നീ നേ­ട്ട­ങ്ങൾ ലാം­പാർ­ഡ്‌ ­­നേടിയിട്ടുണ്ട്..

## പ്രകടനങ്ങൾ
.

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:1978-ൽ ജനിച്ചവർ
മെസ്യൂട്ട് ഓസിൽ

മുൻ ജർമ്മനിയുടെയും നിലവിൽ ഫെനർബാഹി സ്പോർ കുലാബ് കളിക്കാരനുമാണ് **മെസ്യൂട്ട് ഓസിൽ**. അറ്റാക്കിംഗ് മിഡ്ഫീൽഡറായാണ് കളിക്കുന്നത്. ലാ ലീഗയിൽ 2011-12 സീസണിൽ റയൽമാഡ്രിഡ് ചാമ്പ്യൻമാരായതിൽ പ്രധാന പങ്കുവഹിച്ചു. ഇപ്പോൾ ഫെനെർബാഹി സ്പോർ കുലാബിന് വേണ്ടിയാണ് കളിക്കുന്നത്. ജിവിത പങ്കാളി Amine Gülşe

## അവലംബം

മാതൃഭൂമി സ്പോർട്സ് മാസിക 2012 ജൂൺ

വർഗ്ഗം:ജർമ്മൻ ഫുട്ബോൾ കളിക്കാർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 15-ന് ജനിച്ചവർ
വർഗ്ഗം:1988-ൽ ജനിച്ചവർ
പീറ്റർ ചെക്ക്

പീറ്റർ ചെക്ക് (ജനനം 20 മെയ് 1982) ഒരു ചെക്ക് റിപ്പബ്ലിക്ക് പ്രൊഫെഷണൽ ഫുട്ബോൾ കളിക്കാരനാണ്. നിലവിൽ ഇംഗ്ലീഷ് ഫുട്ബോൾ ക്ലബ്ബ് ചെൽസിയുടെ സാങ്കേതിക ഉപദേഷ്ടാവും അടിയന്തര ഗോൾകീപ്പറുമാണ് ഇദ്ദേഹം. ഇംഗ്ലീഷ് പ്രീമിയർ ലീഗ് ചരിത്രത്തിലെ ഏറ്റവും മികച്ച ഗോൾകീപ്പർ മാരിൽ ഒരാളായി പീറ്റർ ചെക്കിനെ കണക്കാക്ക പെടുന്നു.

ചെൽസിക്ക് 2012 യു.ഇ.എഫ്.എ ചാമ്പ്യൻസ് ലീഗ് കിരീടം നേടിക്കൊടുക്കുന്നതിൽ ഒരു മുഖ്യ പങ്ക് വഹിച്ച വ്യക്തിയാണ് പീറ്റർ ചെക്ക്. കൂടാതെ ടീമിന് വേണ്ടി നാല് പ്രീമിയർ ലീഗ് കിരീടവും നാല് എഫ്.എ കപ്പുമുൾപ്പെടെ നിരവധി കിരീടങ്ങളും നേടിക്കൊടുത്തു. മാത്രമല്ല ആഴ്‌സണലിനു വേണ്ടി എഫ്.എ കപ്പും കമ്മ്യൂണിറ്റി ഷീൽഡും ലീഗ് കപ്പും അദേഹം നേടി.

ഏറ്റവും കുറവ് മത്സരങ്ങൾ കളിച്ചു 100 ക്ലീൻ ഷീറ്റുകൾ സ്വന്തമാക്കിയിട്ടുള്ള റെക്കോർഡ് തുടങ്ങി നിരവധി ഗോൾകീപ്പിംഗ് റെക്കോർഡുകൾ സ്വന്തമാക്കിയിട്ടുണ്ട് ഇദ്ദേഹം.

## എന്തുകൊണ്ടാണ് ചെക്ക് ഹെൽമെറ്റ് ധരിച്ച് കളിക്കുന്നത് ?
ചെക്കിനെ കളിക്കളത്തിൽ കാണുമ്പോൾ എല്ലാം അദ്ദഹം ഒരു ഹെൽമെറ്റ് ധരിച്ചിട്ടുണ്ടാകും. 2006 ഒക്ടോബർ 14 ന് പ്രീമിയർ ലീഗിൽ ചെൽസിയും റീഡിങ്ങും തമ്മിൽ നടന്ന മത്സരത്തിൽ അദ്ദേഹത്തിന്റെ തലയോട്ടിക്ക് പരിക്കേറ്റിരുന്നു. തുടർന്ന് ഡോക്ടർമാരുടെ ആവിശ്യ പ്രകാരം അദ്ദേഹം പിന്നീട് ഒരു ഹെൽമെറ്റ് ധരിച്ചുകൊണ്ടായിരുന്നു കളത്തിലിറങ്ങിയിരുന്നത്.

## അവലംബം
3. Why did Petr Čech wear helmet (Malayalam) at https://soccermalayalam-in.blogspot.com/ 

വർഗ്ഗം:ഫുട്ബോൾ ഗോൾകീപ്പർമാർ
വർഗ്ഗം:1982-ൽ ജനിച്ചവർ
ഇഞ്ചത്തൊട്ടി തൂക്കുപാലം

കേരളത്തിലെ ഏറ്റവും നീളം കൂടിയ തൂക്കുപാലങ്ങളിലൊന്നാണ് **ഇഞ്ചത്തൊട്ടി തൂക്കുപാലം**.  എറണാകുളം ജില്ലയിലെ കോതമംഗലത്തിനടുത്ത് കീരംപാറ പഞ്ചായത്തിലെ ചാരുപ്പാറയിൽ നിന്ന് കുട്ടമ്പുഴ പഞ്ചായത്തിലെ ഇഞ്ചത്തൊട്ടിയിലേക്കുള്ള നടപാലമാണിത്.  കോതമംഗലം - തട്ടേക്കാട് വഴിയിൽ പുന്നേക്കാട് കവലയിൽ നിന്ന് വലത്തോട്ട് തിരിഞ്ഞ് നേര്യമംഗലത്തേക്ക് പോകുന്ന വഴിയിലാണ് ചാരുപ്പാറ. പ്രകൃതിരമണീയമായ സ്ഥലമാണ്. തട്ടേക്കാട് പക്ഷിസങ്കേതം സന്ദർശിച്ചിട്ട് മൂന്നാർ പോകുന്നവർക്ക് പുന്നേക്കാട് - നേര്യമംഗലം വഴിയിലൂടെ പോയാൽ 15 കിലോമീറ്റർ കുറവുമാണ്.

പെരിയാറിന് കുറുകെയാണ് ഈ തൂക്കുപാലം നിർമ്മിച്ചിരിക്കുന്നത്. കേരളസർക്കാർ സ്ഥാപനമായ കേരള ഇലക്ട്രിക്കൽ ആൻഡ് അലൈഡ് എൻജിനീയറിംഗ് കമ്പനി ലിമിറ്റഡ്യാണ് ഈ തൂക്കുപാലത്തിന്റെ രൂപകല്പനയും നിർമ്മാണവും നിർവഹിച്ചിരിക്കുന്നത്. 185 മീറ്ററർ നീളമുള്ള ഇതിന് ജലാശയത്തിൽ നിന്ന് 200 മീറ്ററോളം ഉയരമുണ്ട്.

## ചിത്രശാല

File:Inchathotty_Hanging_Bridge_-_ഇഞ്ചത്തൊട്ടി_തൂക്കുപാലം-1.JPG|ഇഞ്ചത്തൊട്ടി തൂക്കുപാലം
File:Inchathotty_Suspension_Bridge_-_ഇഞ്ചത്തൊട്ടി_തൂക്കുപാലം_03.JPG|ഇഞ്ചത്തൊട്ടി തൂക്കുപാലം
File:Inchathotty_Suspension_Bridge_-_ഇഞ്ചത്തൊട്ടി_തൂക്കുപാലം_04.JPG|ഇഞ്ചത്തൊട്ടി തൂക്കുപാലം
File:Inchathotty_Suspension_Bridge_-_ഇഞ്ചത്തൊട്ടി_തൂക്കുപാലം_05.JPG|ഇഞ്ചത്തൊട്ടി തൂക്കുപാലം
File:Inchathotty_Suspension_Bridge_-_ഇഞ്ചത്തൊട്ടി_തൂക്കുപാലം_06.JPG|പാലത്തിൽ നിന്നുള്ള ദൃശ്യം
File:ഇഞ്ചത്തൊട്ടി തൂക്കുപാലം - Panoramic View.jpg|ലഘുചിത്രം|ഇഞ്ചത്തൊട്ടി തൂക്കുപാലം - Panoramic View
File:ഇഞ്ചത്തൊട്ടി തൂക്കുപാലത്തിന്റെ വിദൂര ദൃശ്യം .jpg|ലഘുചിത്രം|ഇഞ്ചത്തൊട്ടി തൂക്കുപാലത്തിന്റെ വിദൂര  ദൃശ്യം
File:ഇഞ്ചത്തൊട്ടി തൂക്കുപാലത്തിന്റെ മറ്റൊരു വിദൂര ദൃശ്യം .jpg|ലഘുചിത്രം|ഇഞ്ചത്തൊട്ടി തൂക്കുപാലത്തിന്റെ മറ്റൊരു  വിദൂര  ദൃശ്യം


## അവലംബം

വർഗ്ഗം:എറണാകുളം ജില്ലയിലെ പാലങ്ങൾ
വർഗ്ഗം:കേരളത്തിലെ തൂക്കുപാലങ്ങൾ
മുക്കുന്നൂർ ക്ഷേത്രം

thumb|right|250px|മുക്കുന്നൂർ ശാസ്താക്ഷേത്രം
അതി പുരാതനമായ ഒരു ഹൈന്ദവക്ഷേത്രമാണ് മുക്കുന്നൂർ ക്ഷേത്രം. ഇവിടുത്തെ പ്രധാന ദേവൻ ശാസ്താവ് ആണ്.

തിരുവനന്തപുരം ജില്ലയിലെ വെഞ്ഞാറമൂട് എന്നാ സ്ഥലത്തിന് സമീപത്താണ് ഈ ക്ഷേത്രം സ്ഥിതിചെയ്യുന്നത്.

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശാസ്താക്ഷേത്രങ്ങൾ
പെറ്റിബൂർഷ്വാസി

മാർക്സിസ്റ്റ് പ്രത്യയശാസ്ത്രങ്ങൾ പ്രകാരം, ബൂർഷ്വാവർഗത്തിനും തൊഴിലാളിവർഗത്തിനുമിടയിൽ സ്ഥാനമുള്ള, തൊഴിലാളികളുടെ ജീവിതവും ബൂർഷായുടെ ചിന്താഗതിയുമുള്ള സാമൂഹിക വിഭാഗമാണ് **പെറ്റിബൂർഷ്വാ**. തൊഴിലാളികളിൽ നിന്നും വ്യത്യസ്തമായി ഉല്പാദനോപകരണങ്ങളിന്മേൽ പെറ്റിബൂർഷ്വായ്ക്ക് ഉടമാവകാശമുണ്ട്. ബൂർഷ്വായിൽ നിന്നു വ്യത്യസ്തമായി ഇവർ സ്വയം ജോലി ചെയ്യുകയോ അല്ലെങ്കിൽ ഒരു ചെറു സംഘം ജോലി ചെയ്യിക്കുകയോ ചെയ്യുന്നു. അധ്വാനിക്കുന്ന കൃഷിക്കാർ, കൈവേലക്കാർ, ചെറുകിട വ്യാപാരികൾ, ശമ്പളം പറ്റി ജീവിക്കുന്ന ഇടത്തരക്കാർ എന്നിവരെല്ലാം പെറ്റിബൂർഷ്വാ വർഗത്തിൽ പെടുന്നു. എന്നാൽ ബൂർഷ്വാ വർഗത്തിന്റെ കൂടിക്കൂടിവരുന്ന ചൂഷണങ്ങൾ പെറ്റി ബൂർഷ്വാ വർഗ്ഗത്തെ ക്രമേണ തൊഴിലാളിയുടെ ചേരിയിലേക്ക് തള്ളി വിടുന്നു എന്നും മാർക്സിസ്റ്റ് പ്രത്യയശാസ്ത്രം സൈദ്ധാന്തീകരിക്കുന്നു .

## അവലംബങ്ങൾ
കള്ളിച്ചെല്ലമ്മ

പി. ഭാസ്കരൻ സംവിധാനം ചെയ്ത് 1969-ൽ പുറത്തിറങ്ങിയ ഒരു മലയാളചലച്ചിത്രമാണ് ***കള്ളിച്ചെല്ലമ്മ***. ഷീലയാണ് ഈ ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്. പ്രേംനസീർ, മധു, കെ.പി. ഉമ്മർ, അടൂർ ഭാസി തുടങ്ങിയവർ മറ്റ് പ്രധാനവേഷങ്ങളിൽ അഭിനയിച്ചിരിക്കുന്നു. രൂപവാണിയുടെ ബാനറിൽ ശോഭന പരമേശ്വരൻ നായർ ആണ് ഈ ചിത്രം നിർമ്മിച്ചത്. ജി. വിവേകാനന്ദനാണ് ചിത്രത്തിന്റെ രചന നിർവ്വഹിച്ചിരിക്കുന്നത്. ഈ ചിത്രത്തിന്റെ കലാസംവിധാനം നിർവഹിച്ചത് എസ്. കൊന്നനാട്ട് ആയിരുന്നു. കള്ളിച്ചെല്ലമ്മയിലെ അഭിനയത്തിന് നടി ഷീലയ്ക്ക് 1969-ലെ മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചിരുന്നു.

## അഭിനേതാക്കൾ
* പ്രേംനസീർ
* ഷീല
* കെ.പി. ഉമ്മർ
* മധു
* അടൂർ ഭാസി
* ശങ്കരാടി
* വീരൻ
* കോട്ടയം ശാന്ത
* എം.എൽ. സരസ്വതി
* അടൂർ ഭവാനി
* ജേസി
* പറവൂർ ഭരതൻ
* മീനാകുമാരി
* ഖദീജ
* പാലാ തങ്കം
* നബീസ
* കുട്ടൻപിള്ള
* മാസ്റ്റർ പ്രമോദ്
* രാധാകൃഷ്ണൻ
* കെ.പി. പിള്ള
* കെ.പി. അബ്ബാസ്
* ലത്തീഫ്
* തോമസ്‌ മാണി

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 
* ''കള്ളിച്ചെല്ലമ്മ''  – മലയാളസംഗീതം.ഇൻഫോ
## പടം കാണുക
*യൂറ്റ്യൂബിൽ ചലച്ചിത്രം കള്ളിച്ചെല്ലമ്മ

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ

വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ലിയോൺ ബ്രട്ടൺ

ഇംഗ്ലണ്ടുകാരനായ ഒരു ഫുട്ബോൾ കളിക്കാരനാണ് **ലിയോൺ ബ്രട്ടൺ**. ബ്രട്ടൺ നിലവിൽ സ്വാൻസിയ സിറ്റിക്കു വേണ്ടിയാണ് കളിക്കുന്നത്. മധ്യനിരയിലാണ് സ്ഥാനം. സ്വാൻസിയയെ ഇംഗ്ലീഷ് പ്രീമിയർ ലീഗിലേക്ക് എത്തിച്ചതിൽ സുപ്രധാന പങ്കാണ് ബ്രട്ടൺ വഹിച്ചത്. 2012 ഏപ്രിൽ വരെയുള്ള കണക്കനുസരിച്ച് തന്റെ പാസുകളിൽ 93.1% ലക്ഷ്യത്തിലെത്തിക്കാൻ ബ്രട്ടണായി. യൂറോപ്പിലെ 5 മുൻനിര ക്ലബ്ബുകളിൽ ഈ കണക്ക് പരിശോധിച്ചാൽ ബാഴ്സയുടെ സെയ്ദു കെയ്റ്റ മാത്രമേ ബ്രട്ടണ് മുൻപിലുള്ളു. ബോൾട്ടണെ 3-1ന് സ്വാൻസിയ തോൽപ്പിച്ചപ്പോൾ 100% ആയിരുന്നു ബ്രട്ടന്റെ പാസിങ് മികവ്.

ആഴ്സണൽ യൂത്ത് അക്കാദമിയിലാണ് ബ്രട്ടൺ കളി പഠിച്ചത്. 16-ആം വയസിൽ ആഴ്സണലിൽ നിന്ന് ബ്രട്ടണെ നേടാൻ 400000പൗണ്ടാണ് വെസ്റ്റ്ഹാം ചിലവിട്ടത്. പക്ഷെ വിംഗറായ് കളിച്ചു ശീലിച്ച ബ്രട്ടണ് അവിടെ തിളങ്ങാനായില്ല. പിന്നീട് സ്വാൻസിയയിൽ തിരിച്ചെത്തി കോച്ച് റോബർട്ടോ മാർട്ടിനസിനറെ കീഴിൽ സ്വാൻസിയയുടെ അഭിഭാജ്യ ഘടകമായ് മാറി. സഹതാരങ്ങൾക്ക് ആവശ്യാനുസരണം ബ്രട്ടന്റെ ബൂട്ടിൽ നിന്ന് പാസെത്തുമെന്ന് കോച്ച് ബ്രണ്ടൻ റോഡ്ജേഴ്സ് സാക്ഷ്യപ്പെടുത്തുന്നു. ഇങ്ങനെയൊക്കെയാണെങ്കിലും ബ്രട്ടനു് ഇനിയും ഇംഗ്ലണ്ട് ടീമിൽ സ്ഥാനം നേടാനായിട്ടില്ല.

## അവലംബം
ദേശാഭിമാനി കിളിവാതിൽ 2012 ഏപ്രിൽ 19

വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:1982-ൽ ജനിച്ചവർ
ഇസ്ഹാക് ഷമീർ

മുൻ ഇസ്രയേൽ പ്രധാനമന്ത്രിയായിരുന്നു  **യിസ്‌ഹാക്‌ ഷമീർ**(Hebrew: יצחק שמיר‎, born Icchak Jaziernicki; 15 ഒക്ടോബർ 1915 – 30 ജൂൺ 2012). ഇസ്രയേലിന്റെ ഏഴാമത്തെ പ്രധാനമന്ത്രിയായ അദ്ദേഹം 1983-84, 1986-92 കാലയളവിൽ ഏഴുവർഷം ഇസ്രയേലിനെ ഭരിച്ചു.ഇസ്രയേലിനെ പുരോഗതിയുടെ പാതയിലേക്കു നയിക്കുന്നതിൽ നിർണായക പങ്കുവഹിച്ചു 
## ജീവിതരേഖ
ഇസ്രയേൽ രൂപീകൃതമാകുന്നതിനു മുൻപു തന്നെ ജൂതർക്കു വേണ്ടിയുള്ള പോരാട്ടങ്ങളിൽ ശ്രദ്ധേയനായിരുന്നു അദ്ദേഹം. 1915ൽ പോളണ്ടിലായിരുന്നു ഷമീറിന്റെ ജനനം. മാതാപിതാക്കളെയും സഹോദരിയെയും നാസി പട കൊലപ്പെടുത്തിയതിനെ തുടർന്ന്‌ 1935ൽ പലസ്‌തീനിലേക്കു കുടിയേറി. ബ്രിട്ടീഷ് ഭരണത്തിലുള്ള പലസ്തീനിൽ പുസ്തകശാലാ ജീവനക്കാരനായും നിർമ്മാണത്തൊഴിലാളിയായും ജോലിനോക്കി. 1936-ൽ അറബികൾ പലസ്തീനിലെ ജൂതകുടിയേറ്റക്കാരെയും ബ്രിട്ടീഷുകാരെയും ആക്രമിച്ചപ്പോൾ ഷമീർ ജൂതരുടെ ഗറില്ലാസംഘത്തിൽ ചേർന്നു. ഈ സംഘത്തിലെ ഭൂരിഭാഗംപേർ ചേർന്ന് സ്റ്റേൺ ഗാങ് എന്ന മറ്റൊരു പോരാട്ട സംഘമുണ്ടാക്കിയപ്പോൾ അദ്ദേഹം അതിൽ അംഗമായി.സംഘത്തലവനായ സ്‌റ്റേണിനെ ബ്രിട്ടീഷ് പോലീസ് 1942-ൽ വധിച്ചതോടെ ഷമീർ സംഘനേതാവായി. ഇദ്ദേഹത്തിന്റെ നേതൃത്വത്തിൽ സംഘം ബ്രിട്ടീഷ് സേനാംഗങ്ങളെ കൊലപ്പെടുത്തി. രണ്ടാം ലോകമഹായുദ്ധത്തിന്‌ശേഷം പ്രമുഖമായ മൂന്ന് ജൂത ഗറില്ലാസംഘങ്ങൾ ഒരുമിച്ച് ചേർന്നു. ഒട്ടേറെപ്പേരെ കൂട്ടക്കൊല ചെയ്തു. ഷമീർ അറസ്റ്റിലായി. എറിത്രിയയിലേക്ക് നാടുകടത്തപ്പെട്ടു. അവിടെനിന്ന് രക്ഷപ്പെട്ട് ഫ്രാൻസിൽ അഭയംതേടിയ ഷമീർ 1948-ൽ മെയിൽ സ്വതന്ത്ര ഇസ്രായേലിൽ എത്തിച്ചേർന്നു. അന്നത്തെ ലേബർ സർക്കാരിൽ അംഗമാകാൻ ശ്രമിച്ചെങ്കിലും ഷമീറിനെ തീവ്രവാദിയായികണ്ട് അവർ അകറ്റിനിർത്തി. 1955- വരെ ചെറുജോലികൾ ചെയ്ത് ജീവിച്ച ഷമീർ 1948ൽ ഇസ്രയേൽ രൂപീകൃതമായതോടെ മൊസാദ്‌ രഹസ്യാന്വേഷണ ഏജൻസിയിൽ ചേർന്നു.  മൊസാദിലെ പല ഉന്നതസ്ഥാനങ്ങളും വഹിച്ചു.   രണ്ടുപതിറ്റാണ്ടിലധികം മൊസാദിന്റെ വിശ്വസ്‌തനായിരുന്നു. 1970കളിലാണ്‌ രാഷ്‌ട്രീയ ജീവിതം തുടങ്ങുന്നത്‌. 1970-ൽ മെനാക്കിം ബെഗിൻരെ ഹെററ്റ് പാർട്ടിയിൽചേർന്നു. '73-ൽ പാർലമെന്റംഗമായി. ഹെററ്റ് പിന്നീട് ലിക്കുഡ് പാർട്ടിയിൽ ലയിച്ചു. ലിക്കുഡ് പാർട്ടി '77-ൽ അധികാരമേറ്റപ്പോൾ ഷമീർ സ്​പീക്കറായി. '80-ൽ വിദേശകാര്യമന്ത്രിയായി. '86- വരെ ആ പദവിയിൽ തുടർന്നു. 1983ൽ പ്രധാനമന്ത്രി പദവിയിലെത്തി. ഷമീർ പ്രധാനമന്ത്രിയായിരുന്നകാലത്താണ് 1987-ൽ ആദ്യ പലസ്തീൻ മുന്നേറ്റം അടിച്ചമർത്താൻ ഉത്തരവിട്ടത്.മെഡിറ്ററേനിയൻ പ്രദേശത്തിനും ജോർഡൻ നദിക്കും ഇടയിലുള്ള വിശാല ഇസ്രായേൽ സ്ഥാപിക്കണമെന്നായിരുന്നു അദ്ദേഹത്തിന്റെ അഭിപ്രായം. 1991ൽ അന്താരാഷ്ട്ര സമ്മർദങ്ങൾക്ക് വഴങ്ങി അറബ് രാജ്യങ്ങളുമായി സമാധാന ചർച്ച ആരംഭിക്കാൻ ഷമീർ നിർബന്ധിതനായി. 1992ലെ തെരഞ്ഞെടുപ്പിൽ പരാജയപ്പെട്ടതോടെ ഷമീർ സജീവരാഷ്‌ട്രീയം വിട്ടു.
അൽഷിമേഴ്‌സ് രോഗബാധിതനായി മരിച്ചു.
## കൃതികൾ
സിക്കുമോ ഷെൽ ദവാർ (ആത്മകഥ, 1994)

## പുരസ്കാരങ്ങൾ
*ഇസ്രയേലി പ്രൈസ് (2001)

In 2005, he was voted the 29th-greatest Israeli of all time, in a poll by the Israeli news website Ynet to determine whom the general public considered the 200 Greatest Israelis.[23]
## അവലംബം

## അധിക വായനക്ക്
*
* The Last Revisionist Zionist By Meron Benvenisti, *[[Foreign Affairs (magazine)|Foreign Affairs]]* January/February 1995
## പുറം കണ്ണികൾ

വർഗ്ഗം:ഇസ്രയേലി പ്രധാനമന്ത്രിമാർ
വർഗ്ഗം:1915-ൽ ജനിച്ചവർ
വർഗ്ഗം:2012-ൽ മരിച്ചവർ
അലക്സാണ്ടർ ദുബ്ചെക്

ചെക്കോസ്ലോവാക്യയിലെ കമ്മ്യൂണിസ്റ്റ്നേതാവും പരിഷ്കരണവാദിയുമായിരുന്നു **അലക്സാണ്ടർ ദുബ്ചെക്.**(ജനനം: 27 നവം: 1921 – 7 നവം:1992 ).  1968-69 കാലത്ത് ദുബ്ചെക്ക് ചെക്കോസ്ലോവാക്യയിലെ കമ്മ്യൂണിസ്റ്റ് ഭരണത്തിൽ നടപ്പാക്കിയ പരിഷ്കാരങ്ങൾ പ്രാഗ് വസന്തം (Prague Spring) എന്നറിയപ്പെടുന്നു. 1969-ൽ സോവിയറ്റു സേനയുടെ കടന്നാക്രമണത്തെ തുടർന്ന് ഭരണത്തിൽ നിന്നു പുറത്താക്കപ്പെട്ട അദ്ദേഹം, കമ്മ്യൂണിസ്റ്റ് വ്യവസ്ഥയുടെ തിരോധാനത്തെ തുടർന്ന് 1989-ൽ  ചെക്ക്-സ്ലോവാക് പാർലമെന്റിന്റെ ചെയർമാനായി.

## അവലംബം
വർഗ്ഗം:1921-ൽ ജനിച്ചവർ
വർഗ്ഗം: 1992-ൽ മരിച്ചവർ
വർഗ്ഗം:നവംബർ 27-ന് ജനിച്ചവർ
വർഗ്ഗം:നവംബർ 7-ന് മരിച്ചവർ
വധശിക്ഷ വെനസ്വേലയിൽ

**[[വധശിക്ഷ]]** **[[വെനസ്വേല|ബൊളിവാറിയൻ റിപ്പബ്ലിക് ഓഫ് വെനസ്വേലയിൽ]]** നിരോധിക്കപ്പെട്ട ശിക്ഷാരീതിയാണ്. ഭരണഘടനാപരമായി എല്ലാ കുറ്റങ്ങൾക്കും വധശിക്ഷ നിർത്തലാക്കിയ ആദ്യ രാജ്യമാണ് (1863-ൽ) വെനസ്വേല.  (സാൻ മറീനോ സാധാരണ കുറ്റങ്ങൾക്ക്  1948-ൽ വധശിക്ഷ നിർത്തലാക്കിയിരുന്നു.) കോസ്റ്റാറിക്ക വധശിക്ഷ 1877-ൽ നിർത്തലാക്കുകയുണ്ടായി. 1900-നു മുൻപ് വധശിക്ഷ നിർത്തലാക്കിയ മൂന്ന് രാജ്യങ്ങളിലൊന്നാണ് കോസ്റ്റാറിക്ക.   

## അവലംബം
വധശിക്ഷ ടർക്കിയിൽ

വധശിക്ഷ നിർത്തലാക്കിയ രാജ്യമാണ് ടർക്കി. 1984 ഒക്ടോബറിനു ശേഷം ടർക്കിയിൽ വധശിക്ഷ നടപ്പാക്കപ്പെട്ടിട്ടില്ല.

## വധശിക്ഷയും പട്ടാള അട്ടിമറിയും

ഇതിനു മുൻപ് സൈന്യത്തിന്റെ ഇടപെടലിനെത്തുടർന്നാണ് സാധാരണ വധശിക്ഷ നടപ്പിലാകാറുണ്ടായിരുന്നത്. ടർക്കിയുടെ പ്രധാനമന്ത്രിയായിരുന്ന അഡ്നാൻ മെൻഡേറസിനെ 1960-ലെ പട്ടാള അട്ടിമറിയെത്തുടർന്ന് 1961 സെപ്റ്റംബർ 17-ന് തൂക്കിക്കൊല്ലുകയുണ്ടായി. രണ്ടു മന്ത്രിമാരെയും ഇദ്ദേഹത്തോടൊപ്പം തൂക്കിക്കൊന്നിരുന്നു. 1971-ലെ പട്ടാള അട്ടിമറിക്കു ശേഷം 1972 മേയ് 6-ന് രണ്ട് വിദ്യാർത്ഥി നേതാക്കളെ തൂക്കിക്കൊല്ലുകയുണ്ടായി. 1980-ലെ പട്ടാള അട്ടിമറിയെത്തുടർന്ന് 1984-നുള്ളിൽ 50 ആൾക്കാരെ തൂക്കിക്കൊല്ലുകയുണ്ടായി. 

## വധശിക്ഷ നിർത്തലാക്കൽ

2002 ആഗസ്റ്റ് 9-ലെ യൂറോപ്യൻ യൂണിയനുമായി സമരസപ്പെടാനുള്ള നിയമമനുസരിച്ച്  വധശിക്ഷ സമാധാന കാലത്തുള്ള കുറ്റങ്ങൾക്ക് നിരോധിക്കുകയുണ്ടായി. 2004 ജൂലൈ 14-ലെ നിയമം എല്ലാ കുറ്റങ്ങളും വധശിക്ഷയിൽ നിന്നൊഴിവാക്കി.  മനുഷ്യാവകാശങ്ങൾക്കുള്ള യൂറോപ്യൻ ഉടമ്പടിയുടെ വധശിക്ഷ നിർത്തലാക്കുന്ന പ്രോട്ടോക്കോൾ 13 ടർക്കി അംഗീകരിച്ചിട്ടുണ്ട്. 

വധശിക്ഷയ്ക്കു പകരം ജീവപര്യന്തം കഠിനതടവാണ് ഉപയോഗിക്കപ്പെടുന്നത്.  ഈ തടവുകാരെ ഒറ്റയ്ക്കാണ് തടവുമുറികളിൽ പാർപ്പിക്കുക. ദിവസം ഒരു മണിക്കൂർ വീതം വ്യായാമസമയമനുവദിക്കപ്പെടും. 

## മുൻപ് വധശിക്ഷ നൽകിയിരുന്ന കുറ്റങ്ങൾ

സർക്കാരിനെതിരേയുള്ള 19 കുറ്റങ്ങൾക്കും കൊലപാതകവും ബലാത്സംഗവും പോലുള്ള പത്തു സാധാരണ കുറ്റങ്ങൾക്കും വധശിക്ഷ നൽകാൻ ടർക്കിയുടെ നിയമം അനുവദിക്കുമായിരുന്നു. 

## ശിക്ഷാരീതി

വധശിക്ഷകൾ തൂക്കുകയറിലൂടെയായിരുന്നു നടപ്പാക്കേണ്ടിയിരുന്നത്. ഇതിന് ദേശീയ അസംബ്ലിയുടെ അനുവാദം ആവശ്യമായിരുന്നു. നിർദ്ദേശം പ്രസിഡന്റ് അംഗീകരിക്കുകയും വേണമായിരുന്നു. പ്രായമോ അനാരോഗ്യമോ കണക്കിലെടുത്ത് വധശിക്ഷയിൽ ഇളവു ചെയ്യാൻ പ്രസിഡന്റിന് അധികാരമുണ്ടായിരുന്നു. 

## പുറത്തേയ്ക്കുള്ള കണ്ണികൾ
* Background to Amnesty International's campaign for the abolition of the death penalty in Turkey  February 1990, (pages provided as images, readable if enlarged)

## അവലംബം
അസ്കിയ കുടീരം

മാലിയിൽ  യുനെസ്കോ നാശോന്മുഖ പൈതൃകസ്ഥലങ്ങളുടെ പട്ടികയിൽ ഉൾപ്പെടുത്തിയിട്ടുള്ള സ്മാരകമാണ് **അസ്കിയ കുടീരം**. പതിനഞ്ചാം നൂറ്റാണ്ടിന്റെ അവസാനത്തോടെ പണി കഴിപ്പിച്ചതായി കരുതപ്പെടുന്നു. സോങ്ഹായ് സാമ്രാജ്യത്തിലെ ഏറ്റവും പ്രഗത്ഭരായ ചക്രവർത്തിമാരിൽ ഒരാളായ അസ്കിയ മുഹമ്മദ് ഒന്നാമനെ അടക്കം ചെയ്തതിവിടെയാണ് 
## ചരിത്രം
മെക്കയിലേക്ക് ഹജ്ജനുഷ്ടിക്കാനായി പോയി മടങ്ങിയ അസ്കിയ മുഹമ്മദ് ഒന്നാമൻ തന്റെ സംഘത്തോടൊപ്പം, തന്റെ കബറിന്റെ നിർമ്മിതിക്കായുള്ള ചെളിയടക്കമുള്ള വസ്തുക്കൾ മെക്കയിൽ നിന്നു കൊണ്ടു വന്നിരുന്നു.  ആയിരത്തോളം ഒട്ടകങ്ങളാണ് സംഘത്തിലുണ്ടായിരുന്നത്. ഈ കുടീരത്തിന് വീടിന്റെ ആകൃതിയാണുള്ളത്.നിരവധി മുറികളും ഇടനാഴികകളും ചേർന്ന ഈ കുടീരം അസ്കിയ മുഹമ്മദ് ഒന്നാമന്റെ അടക്കത്തിനു ശേഷം അടച്ച് സീൽ ചെയ്തു.

## അവലംബം

## പുറം കണ്ണികൾ
*World Heritage Website
*UNESCO Evaluation of Askia (in English and French)

വർഗ്ഗം:ആഫ്രിക്കയിലെ ലോകപൈതൃകകേന്ദ്രങ്ങൾ
വർഗ്ഗം:മാലി
റീജിയണൽ ക്യാൻസർ സെന്റർ തിരുവനന്തപുരം

1981ൽ കേരള സർക്കാരും കേന്ദ്രസർക്കാരും സംയുക്തമായി  തിരുവനന്തപുരത്ത് സ്ഥാപിച്ച സ്വതന്ത്രാധികാര അർബുദ ചികിത്സാ കേന്ദ്രമാണ് റീജിയണൽ ക്യാൻസർ സെന്റർ (ആർ.സി.സി)  കേന്ദ്രഗവൺമെന്റിന്റെ മിനിസ്ട്രി ഓഫ് ഹെൽത്ത് ആന്റ് ഫാമിലി വെൽഫെയർ നടപ്പിലാക്കുന്ന ദേശീയ അർബുദ നിയന്ത്രണപരിപാടിയുടെ ഭാഗമായി ഇന്ത്യയിലൊട്ടുക്ക്  പ്രവർത്തിക്കുന്ന 26 കേന്ദ്രങ്ങളിലൊന്നാണ് ആർ.സി.സി തിരുവനന്തപുരം തിരുവനന്തപുരം മെഡിക്കൽ കോളേജ് ക്യാമ്പസിലാണ് ആർ.സി.സി പ്രവർത്തിക്കുന്നത് തിരുവനന്തപുരം മെഡിക്കൽ കോളേജിന്റെ റേഡിയോതെറാപ്പി വകുപ്പിന്റെ വിപുലീകരിക്കപ്പെട്ട വിഭാഗമായാണ് ആർ.സി.സി നിലവിൽ വന്നത് 

ഹീമറ്റോളജി ലിംഫോറെട്ടിക്കുലാർ വിഭാഗം, മൃദുകല, അസ്ഥി, ശിരസ്സും കഴുത്തും, സ്തനങ്ങൾ, ഗൈനക്കോളജി, മൂത്രാശയം, ഉരസ്സ്, ഉദരാശയം, ശിശുവിഭാഗം, തൈറോയിഡ് ഇങ്ങനെ വിവിധ അവയവങ്ങളുടെ അർബുദബാധയ്ക്ക്  ആർ.സി.സിയിൽ ചികിത്സ നൽകുന്നുണ്ട്. പ്രതിവർഷം 11000 ത്തോളം പുതിയ രോഗികളെ ഇവിടെ പരിശോധിക്കുകയും ചികിത്സ നൽകുകയും ചെയ്യുന്നു. ഇതുകൂടാതെ 80000ത്തോളം പേർ ക്യാൻസർസംബന്ധമായ പരിശോധനകൾക്കും 50000ത്തോളം പേർ ചികിത്സാനന്തരസേവനങ്ങൾക്കും പ്രതിവർഷം ആർ.സി.സിയിലെത്തുന്നു. Artfic food created Caesar. Chemical food products avoid please save yourself good health is good wealth. God & devil . Food & Chemical 888 & 666..

## തുടക്കം
1981 ൽ ആർ.സി.സിയുടെ തുടക്കത്തിൽ കേരള സംസ്ഥാന ഗവൺമെന്റ് തിരുവനന്തപുരം മെഡിക്കൽ കോളേജിലെ അർബുദ സംബന്ധിയായ ചില വിഭാഗങ്ങളെ ആർ.സി.സിയിലേയ്ക്ക് ഉൾപ്പെടുത്തി. 1985 ലാണ് ഇന്ത്യയിലാദ്യമായി അർബുദബാധ തുടക്കത്തിൽത്തന്നെ കണ്ടെത്താൻ കമ്മ്യൂണിറ്റി ഓങ്കോളജി വിഭാഗം തിരുവനന്തപുരത്ത് തുടങ്ങുന്നത്. ആർ.സി.സി. ഇന്ന് കേരള യൂണിവേഴ്‌സിറ്റിയുടേയും മഹാത്മാ ഗാന്ധി യൂണിവേഴ്‌സിറ്റിയുടേയും ഏറ്റവും പ്രധാന ഗവേഷണ പങ്കാളിയാണ്. 

രോഗികളായി ഇവിടെയെത്തുന്നവരിൽ 60 ശതമാനം പേരും തീർത്തും സൗജന്യമായും മധ്യവർഗ്ഗസാമ്പത്തികശേഷിയുള്ള 29 ശതമാനം പേരും സബ്സിഡി നിരക്കിലും ചികിത്സ നേടുന്നു. 

## അവംലംബം

* RCC Trivandrum official site

വർഗ്ഗം:കേരളത്തിലെ ആശുപത്രികൾ
വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
ഡാർട്മൗത് (വിവക്ഷ)

#ഡാർട്മൗത്, മസാച്ചുസെറ്റ്സ് - യു. എസ്സിലെ തെക്കു കിഴക്കൻ മസാച്ചുസെറ്റ്സിലുള്ള നഗരം
#ഡാർട്മൗത്, കാനഡ - കാനഡയിലെ ദക്ഷിണ നോവസ്കോഷയിലുള്ള ഒരു നഗരം
#ഡാർട്മൗത് - തെക്ക് കിഴക്കൻ ഇംഗ്ലണ്ടിലെ ഒരു മുനിസിപ്പൽ പ്രദേശം
## അവലംബം
ഭാരതത്തിലെ ഗതാഗതചിഹ്നങ്ങൾ

ഗതാഗതം സുഗമവും സുരക്ഷിതവുമാകാൻ വേണ്ടി ഭാരതത്തിലെ പാതകളിൽ ഉപയോഗിക്കുന്ന നിർദ്ദേശകചിഹ്നങ്ങൾ രാജ്യമൊട്ടുക്കും ഏകദേശം ഒരേ മാനദണ്ഡം അനുവർത്തിക്കുന്നവയാണു്. ഒന്നിലധികം ഭാഷകളിൽ ആലേഖനം ചെയ്തിരിക്കാം എന്നതൊഴിച്ചാൽ ഇവ മിക്കവാറും ബ്രിട്ടണിലെ അതേ ശൈലിയിലാണു് രൂപപ്പെടുത്തിയിട്ടുള്ളതു്.

മിക്ക സംസ്ഥാനങ്ങളിലും അവിടത്തെ പ്രാദേശികപാതകളിൽ ഉപയോഗിക്കുന്ന സ്ഥലനാമസൂചകങ്ങളിൽ ഇംഗ്ലീഷും അതതു സംസ്ഥാനത്തിന്റെ ഔദ്യോഗിക പ്രാദേശികഭാഷയും കാണാം. ദേശീയപാതകളിൽ ഇതിനുപുറമേ ഹിന്ദിയും പതിവാണു്.

## വൈവിധ്യങ്ങൾ
റോഡു ചിഹ്നങ്ങളെ സ്ഥലനാമങ്ങളോ ദിശകളോ കാണിക്കുന്ന ചിഹ്നങ്ങൾ, നിർബന്ധമായും അനുസരിക്കേണ്ട നിയമസൂചകങ്ങൾ, മുന്നറിയിപ്പിനുള്ള സൂചകങ്ങൾ, സുഗമമായ വാഹനനിയന്ത്രണത്തിനും ഡ്രൈവിങ്ങിനും സഹായിക്കുന്ന ചിഹ്നങ്ങൾ എന്നിങ്ങനെ പൊതുവേ നാലു വിധത്തിൽ തിരിക്കാം.
സൂചനാഫലകത്തിന്റെ ആകൃതി (വൃത്തം അല്ലെങ്കിൽ ത്രികോണം), ചിഹ്നത്തിന്റെ അതിർവരയുടെ നിറം (ചുവപ്പോ നീലയോ), ചിഹ്നത്തിനു നെടുകേയുള്ള ചുവന്ന വര ഇവയ്ക്കെല്ലാം സാമാന്യമായ അർത്ഥങ്ങളുണ്ടു്.

## സ്ഥലനാമചിഹ്നങ്ങളും ദിശ കാണിക്കുന്ന ചിഹ്നങ്ങളും

പച്ച, നീല എന്നീ നിറങ്ങളുടെ പശ്ചാത്തലത്തിൽ വെളുത്ത നിറത്തിൽ ഒന്നോ അതിലധികമോ ഭാഷകളിൽ എഴുതിയിട്ടുള്ള വലിയ ഫലകങ്ങളാണു് ഔദ്യോഗികമായി ഒരു സ്ഥലത്തിന്റെ പേരോ അല്ലെങ്കിൽ ദൂരെയുള്ള ഒരു സ്ഥലത്തേക്കുള്ള ദിശയോ കാണിക്കാൻ ഉപയോഗിക്കുന്നതു്.

## നിർബന്ധിത സൂചനകൾ

പ്രമാണം:Road Sign No Right Turn.jpg
പ്രമാണം:Road Sign No Parking.jpg
പ്രമാണം:Road Sign No Overtaking.jpg
പ്രമാണം:Road Sign No Left Turn.jpg
പ്രമാണം:Road Sign No Entry Right.jpg
പ്രമാണം:Road Sign No Horn.jpg
പ്രമാണം:Road Sign Left Turn.jpg
പ്രമാണം:Road Sign No Entry.jpg
പ്രമാണം:Road Sign No Entry Bothsides.jpg
പ്രമാണം:Road Sign No Entry Left.jpg
പ്രമാണം:Road Sign Height.jpg


## ഇതും കാണുക
ട്രാഫിക് നിയമങ്ങൾ

## അവലംബം

## പുറത്തേക്കുള്ള കണ്ണികൾ
* ഇന്ത്യയിലെ ഗതാഗതനിയമങ്ങളും സൂചകങ്ങളും 

വർഗ്ഗം:ഇന്ത്യയിലെ ഗതാഗതം
സിനിമാ കമ്പനി

പുതുമുഖങ്ങളെ അണിനിരത്തി മമാസ് രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***സിനിമാ കമ്പനി***. ബേസിൽ, സഞ്ജീവ്, ശ്രുതി, ബദ്രി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. മമാസിയൻ മൂവീസിന്റെ ബാനറിൽ ഫരീദ് ഖാൻ നിർമ്മിച്ച ഈ ചിത്രം വൈറ്റ് സാൻഡ്സ് മീഡിയ ഹൗസ് വിതരണം ചെയ്തിരിക്കുന്നു.

## ഇതിവൃത്തം
സിനിമ നിർമ്മിക്കണമെന്ന ആഗ്രഹവുമായി ജീവിക്കുന്ന നാല് സുഹൃത്തുക്കളുടെ കഥയാണ് ഈ ചിത്രം പറയുന്നത്. സിനിമ തങ്ങളുടെ ജീവിതമായി തീരുമ്പോൾ അവരുടെ ജീവിതം എങ്ങനെ മാറിമറിയുന്നു എന്നതുമാണ് ഈ ചിത്രത്തിന്റെ പ്രമേയം.

## അഭിനേതാക്കൾ
* ബേസിൽ – പോൾ
* സഞ്ജീവ് – പണിക്കർ
* ശ്രുതി – പാറു
* ബദ്രി – ഫസൽ
* സനം – ദീപിക
* നിതിൻ – രാജീവ്
* ലക്ഷ്മി – രോഷ്നി
* ബാബുരാജ് – സാബു
* ലാലു അലക്സ് – രോഷ്നിയുടെ അച്ഛൻ
* ഷിബില – ഫസ്ന
* സ്വാസിക – റീന
* കൃഷ്ണ – ജോണി
* കോട്ടയം നസീർ – പ്രൊഡക്ഷൻ കൺട്രോളർ
* ടി.പി. മാധവൻ – മിലിറ്ററി അങ്കിൾ
* നാരായണൻകുട്ടി – ഓട്ടോ ഡ്രൈവർ
* ഉണ്ണി ശിവപാൽ – സംവിധായകൻ
* ബിജു പറവൂർ – സിനിമാ കമ്പനിയുടെ സുഹൃത്ത്
* അംബിക മോഹൻ – പോളിന്റെ അമ്മ

## സംഗീതം
റഫീക്ക് അഹമ്മദ്, സന്തോഷ് വർമ്മ, ജഗ്‌മീത് ബാൽ എന്നിവർ എഴുതിയ ഗാനങ്ങൾക്ക് സംഗീതം പകർന്നത് അൽഫോൻസ് ജോസഫ് ആണ്. ഗാനങ്ങൾ മനോരമ മ്യൂസിക് വിപണനം ചെയ്തിരിക്കുന്നു.

## പുറത്തേക്കുള്ള കണ്ണികൾ
* 
* 
* 
* ''സിനിമാ കമ്പനി''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമാസ് സംവിധാനം ചെയ്ത ചലച്ചിത്രങ്ങൾ
വാളമര

ഫാബേസിയേ സസ്യകുടുംബത്തിലെ ഒരു പച്ചക്കറിയിനമാണ് **വാളമര**. ഇംഗ്ലീഷിൽ **സ്വോഡ് ബീൻ** എന്നറിയപ്പെടുന്ന ഇവ മലയാളത്തിൽ **വാളരിപ്പയർ**, **വാൾപ്പയർ**, **വാളരിങ്ങ** എന്നൊക്കെയും അറിയപ്പെടുന്നു. ഇവയുടെ കായ്കൾക്ക് വാൾത്തലപ്പിനോട് സാമ്യമുള്ളതിനാലാണ് ഇവ ഇത്തരത്തിൽ അറിയപ്പെടുന്നത്.

## വിവരണം
6 അടി വരെ ഉയരത്തിൽ ചുറ്റിപ്പിടിച്ചു വളരുന്ന ഇവയിൽ പിങ്ക്, വെള്ള കലർന്ന പൂക്കൾ ഉണ്ടാകുന്നു. ഏകദേശം ഒന്നര മാസമാകുമ്പോളാണ് ചെടികൾ പുഷ്പിക്കുന്നത്. ചെടി കാലിത്തീറ്റയായും ഉപയോഗിക്കുന്നു. ഒരു ചുവട് ഇനത്തിൽ നിന്നും ഏകദേശം രണ്ട് കിലോയോളം വിഅളവ് ലഭിക്കുന്നു.

## അവലംബം

## പുറത്തേക്കുള്ള കണ്ണികൾ
*PROTAbase on ''Canavalia gladiata'' 
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=12&hit=1

വർഗ്ഗം:പച്ചക്കറികൾ
വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:കേരളത്തിലെ സസ്യജാലം
പൊക്ലാശ്ശേരി

ആലപ്പുഴ ജില്ലയിൽ, ചേർത്തല താലൂക്കിൽ, മാരാരിക്കുളം വടക്ക് വില്ലേജിൽ സ്ഥിതിചെയ്യുന്ന സ്ഥലമാണ് **പൊക്ലാശ്ശേരി**.കണിച്ചുകുളങ്ങര ദേവീക്ഷേത്രത്തിൽ നിന്ന് ഉദ്ദേശം 1.5 കി.മീ തെക്കുപടിഞ്ഞാറാണ് ഈ ഗ്രാമം.ശ്രീ ബാലഭദ്രാ ദേവീക്ഷേത്രം,1911 ൽ സ്ഥാപിതമായ ഗവ:എൽ.പി.സ്കൂൾ,കൈരളി ഗ്രന്ഥശാല എന്നിവ ഈ ഗ്രാമത്തിലുണ്ട്.  

## പുറംകണ്ണികൾ
ഋഷികാ

ഋഷി എന്നതിന്റെ സ്ത്രീലിംഗമാണ് **ഋഷികാ**. വേദങ്ങളിൽ ഇത് ഒരു സ്ത്രീ പദവിയെക്കുറിക്കുന്നു. 

* 'ഋ ഗതൌ' - **ഋച്ഛതി ഇതി ഋഷി:** - "മന്ത്രം ആരെ പ്രാപിച്ചുവോ അയാൾ ഋഷി".  
"മന്ത്രത്തെ ദർശിച്ച സ്ത്രീ" എന്നാണ് ഇതുകൊണ്ട് അർത്ഥമാക്കുന്നത് .

വേദങ്ങളിൽ പരാമർശിച്ചിട്ടുള്ള പ്രസിദ്ധകളായ ഋഷികകൾ ഇവരാണ്. 

* ഋഗ്വേദം 
# രോമേശാ 
# ലോപമുദ്രാ 
# കദ്രു
# വിശ്വാവരാ  
# അപാലാ  
# ഘോഷാ  
# ജുഹൂ  
# വാഗാംഭൃണീ  
# പൌലോമി  
# ജരിതാ  
# ശ്രദ്ധാകാമായണീ  
# ഉർവ്വശീ 
# സാരങ്ഗാ  
# യമീ  
# ഇന്ദ്രാണീ  
# സാവിത്രീ  
# ദേവജാമീ 

* സാമവേദം
# നോധാ  
# ആകൃഷ്ടഭാഷാ  
# സികതാനിവാവരീ  
# ഗൌപായണാ

വർഗ്ഗം:പുരാണകഥാപാത്രങ്ങൾ